open-index/open-wikipedia-markdown huggingface dataset:
มุมชั่วโมง

[right|thumb|300x300px| มุมชั่วโมงแสดงด้วยลูกศรสีส้มบนระนาบ[เส้นศูนย์สูตรท้องฟ้า]]
**มุมชั่วโมง** () เป็นศัพท์ทางดาราศาสตร์ มุมชั่วโมงของเทห์ฟากฟ้าหมายถึงความแตกต่างระหว่างไรต์แอสเซนชันของเทห์ฟากฟ้า กับเวลาดาราคติในทางดาราศาสตร์และการเดินเรือดาราศาสตร์ มุมชั่วโมงเป็นหนึ่งในพิกัดที่ใช้ใน ระบบพิกัดศูนย์สูตร เพื่อระบุทิศทางของจุดบนทรงกลมท้องฟ้า มุมชั่วโมงของจุดบนทรงกลมท้องฟ้าคือมุมระหว่างระนาบสองระนาบ: ระนาบหนึ่งคือระนาบที่ประกอบด้วยแกนหมุนของโลกและจุดจอมฟ้า (ระนาบเมริเดียน) และอีกระนาบหนึ่งคือระนาบที่ประกอบด้วยแกนหมุนของโลกกับจุดนั้น

มุมชั่วโมงถูกกำหนดโดยเส้นเมริเดียนโดยเป็นลบทางด้านตะวันออกของเส้นเมอริเดียน และเป็นบวกทางด้านตะวันตกของเส้นเมริเดียน หรือนับจากทางตะวันตกไปเรื่อย ๆ เป็นบวกจนถึง 360 องศา วิธีการแปลงมุมชั่วโมงและลองจิจูดคือ 24h = 360°

มุมชั่วโมงถูกนิยามในทางดาราศาสตร์เป็นระยะทางเชิงมุมจากเส้นเมริเดียนตามเส้นศูนย์สูตรท้องฟ้าถึงวงกลมใหญ่บนพื้นผิวทรงกลมที่วัตถุเป้าหมายผ่านขั้วของโลก ระยะทางเชิงมุมควรคำนวณจากทิศตะวันตก หน่วยที่ใช้อาจเป็นชั่วโมง องศา หรือ เรเดียน

ในด้านการเดินเรือดาราศาสตร์ ตามธรรมเนียมแล้วจะยึดตามเส้นเมริเดียนแรก เป็น**มุมชั่วโมงเกรนิช** () หรือเส้นเมอริเดียนท้องถิ่น เป็น**มุมชั่วโมงท้องถิ่น** () หรือคำนวณตามต้นยุคอ้างอิง เป็น**มุมชั่วโมงดาราคติ** ()

มุมชั่วโมงใช้ร่วมกับเดคลิเนชันเพื่อกำหนดพิกัดของจุดบนทรงกลมท้องฟ้าในระบบพิกัดศูนย์สูตรอย่างเที่ยงตรง

## ความสัมพันธ์ระหว่างมุมชั่วโมงกับไรต์แอสเซนชัน
มุมชั่วโมงท้องถิ่น \mathrm{LHA} คำนวณได้โดย
:: \mathrm{LHA} = \mathrm{LST} - \alpha
โดยที่ \mathrm{LST} คือเวลาดาราคติท้องถิ่น และ \alpha คือไรต์แอสเซนชัน

หรืออาจคำนวณโดย
:: \mathrm{LHA} = \mathrm{GST} + \lambda_{\text{obs}} - \alpha

โดยที่ \mathrm{GST} คือ **เวลาดาราคติเกรนิช** () หมายถึงเวลาดาราคติท้องถิ่นที่เกรนิช ส่วน \lambda_{\text{obs}} คือลองจิจูดของผู้สังเกตการณ์ (นับจากเส้นเมริเดียนแรกโดยทิศตะวันออกเป็นค่าบวก)

ถ้ามุมชั่วโมงเป็นค่าลบ (−180° \mathrm{LHA} \mathrm{LHA} 360^{\circ} เทียบเท่ากับ 24^h สามารถแปลงไปมากันได้

## อ้างอิง

หมวดหมู่:ระบบพิกัดทรงกลมท้องฟ้า
หมวดหมู่:มุม
ฟาโรห์สตอร์ก

**สตอร์ก** เป็นผู้ปกครองแห่งอียิปต์โบราณ (ฟาโรห์) จากช่วงสมัยยุคก่อนราชวงศ์ของอียิปต์ นักวิชาการสมัยใหม่ส่วนใหญ่ได้สงสัยว่าพระองค์เคยมีตัวตนอยู่จริงหรือไม่

ไม่ค่อยทราบเกี่ยวกับการปกครองของพระองค์ เนื่องจากขาดหลักฐานทางโบราณคดีที่และไม่ปรากฏบันทึกที่เป็นลายลักษณ์อักษร ไม่ทราบรัชสมัยและขอบเขตทางภูมิศาสตร์ของการปกครองของพระองค์ ไม่ทราบพระนามจริงของพระองค์ ถึงแม้ว่าพระองค์จะทรงใช้อักษรอียิปต์โบราณรูปนกกระสาเพื่อแสดงถึงตัวพระองค์

## อ้างอิง


หมวดหมู่:ฟาโรห์ยุคก่อนราชวงศ์
ฟาโรห์บูล

**บูล** หรือ **ทอรัส** เป็นพระนามโดยสันนิษฐานของผู้ปกครองในสมัยยุคก่อนราชวงศ์แห่งอียิปต์ ซึ่งการมีอยู่ของพระองค์เป็นที่ถกเถียงกันอย่างมาก พระองค์ถือว่าเป็นผู้ปกครองของสมัยวัฒนธรรมนะกอดะฮ์ที่ 3 ซึ่งเป็นยุคแห่งเครื่องปั้นดินเผาตอนปลายของสมัยหินใหม่ทางตอนใต้ของอียิปต์

หาก "ฟาโรห์บูล" เป็นพระนามของผู้ปกครองจริงๆ แล้ว ส่วนใหญ่จะรู้จักจากแผ่นงาช้างจากสุสานอไบดอส ยู-เจ แห่งอุมมุลกะอับ และจากการแกะสลักหินบนภูเขาเกเบล ทจาอูติ

## หลักฐานยืนยัน
กุนเตอร์ เดรเยอร์ นักไอยคุปต์วิทยาได้อนุมานการมีอยู่ของฟาโรห์ "ทอรัส" จากร่องรอยบนรูปสลักของเทพเจ้ามิน ซึ่งตีความว่าเป็นน่าจะอยู่ในช่วงการปกครองของพระองค์ โดยที่สงสัยว่าเครื่องเซ่นไหว้หลุมฝังพระบรมศพซึ่งมีไว้สำหรับฟาโรห์สกอร์เปียนที่ 1 มาจากสินค้าในอาณาเขตของอาณาจักรของฟาโรห์ "ทอรัส" ดังนั้นสัญลักษณ์รูปวัวจึงเป็นที่มาของพระนามของพระองค์

การยืนยันเพิ่มเติมเกี่ยวกับการมีอยู่ของผู้ปกครองพระองค์นี้ คือ การตีความภาพวาดบนหินที่ค้นพบในปี ค.ศ. 2003 บนเกเบล ทจาฮูติในทะเลทรายทางตะวันตกของธีบส์ เห็นได้ชัดว่าเป็นการดำเนินการทหารที่ประสบความสำเร็จโดยฟาโรห์สกอร์เปียนที่ 1 ที่ทรงสู้รบกับฟาโรห์ทอรัส โดยการต่อสู้ครั้งนี้อาจจะเป็นส่วนหนึ่งของการรวมอาณาจักรอียิปต์ในช่วงก่อนประวัติศาสตร์ตอนปลาย ซึ่งฟาโรห์สกอร์เปียนที่ 1 ซึ่งทรงปกครองที่เมืองไธนิส ได้ทรงพิชิตอาณาจักรของฟาโรห์ทอรัสในพื้นที่นะกอดะฮ์

### ข้อสงสัย
อย่างไรก็ตาม เนื่องจากอักษรอียิปต์โบราณรูปวัวนั้นไม่ปรากฏร่วมสัญลักษณ์ของเหยี่ยวฮอรัสหรือดอกไม้สีทอง ซึ่งสัญลักษณ์ของผู้ปกครองในยุคก่อนราชวงศ์  มีนักวิจัยบางคนสงสัยว่าสัญลักษณ์นั้นจะสื่อถึงฟาโรห์ ตัวอย่างเช่น ลุดวิก เดวิด โมเรนซ์ ผู้เชี่ยวชาญด้านการเขียนและนักไอยคุปต์วิทยา โจเชม คาห์ล ได้ชี้ให้เห็นว่าการเขียนอักษรอียิปต์โบราณยังอยู่ในช่วงเริ่มต้นของการพัฒนาในช่วงสมัยก่อนราชวงศ์ และการกำหนดสัญลักษณ์รูปภาพแต่ละภาพนั้นไม่เป็นระบบมากนั้น เหตุผลดังกล่าวเป็นข้อเท็จจริงที่ว่าในระยะเริ่มต้นของการพัฒนาการเขียนนี้ไม่มีปัจจัยกำหนดที่ตายตัวสำหรับ "ความเป็นท้องถิ่น" "เขตปกครอง" และ "ภูมิภาค" ที่มีอยู่ สัญลักษณ์ของรูปวัวนั้นสามารถเป็นภาพแทนของฟาโรห์ในฐานะกองกำลังโจมตี แต่ก็อาจจะเป็นส่วนหนึ่งของชื่อสถานที่หรือเขตปกครองใดเขตปกครองหนึ่ง (เช่น เขตปกครองวัวภูเขา) นอกจากนี้ยังมีการแสดงภาพของวัวที่เกี่ยวข้องกับพิธีกรรมโบราณ "การจับวัวป่า" ซึ่งจะพัฒนากลายมาเป็นพิธีการวิ่งพระโคอาพิสในช่วงเวลาภายหลัง ดังนั้น สัญลักษณ์ของวัวจึงไม่จำเป็นต้องสื่อถึงพระนามของฟาโรห์เสมอไป

## อ้างอิง


หมวดหมู่:ฟาโรห์ยุคก่อนราชวงศ์
มหาปุโรหิตแห่งอามุน

right|thumb|225x225px|เทพเจ้าอามุนในคาร์นัก
**มหาปุโรหิตแห่งอามุน** หรือ **อัครประกาศกแห่งอามุน** (*   n *) เป็นตำแหน่งขั้นสูงสุดของนักบวชในฐานะนักบวชแห่งเทพเจ้าอามุนในศาสนาอียิปต์โบราณ ตำแหน่งมหาปุโรหิตแห่งอามุนปรากฏขึ้นครั้งแรกในช่วงต้นของราชวงศ์ที่สิบแปดในสมัยราชอาณาจักรใหม่แห่งอียิปต์

## ประวัติมหาปุโรหิตแห่งอามุน
นักบวชแห่งอามุนได้เรืองอำนาจขึ้นในช่วงต้นราชวงศ์ที่สิบแปดแห่งอียิปต์ ผ่านความศรัทธาและการยกย่องเทพเจ้าอามุนโดยผู้ปกครอง เช่น พระนางฮัตเชปสุต และที่มากไปกว่านั้น คือ ฟาโรห์ทุตโมสที่ 3 นักบวชแห่งอามุนในธีบส์นั้นประกอบด้วยตำแหน่งนักบวชระดับสูงจำนวน 4 ตำแหน่ง ได้แก่

* อัครประกาศกแห่งอามุนที่คาร์นัก () เรียกอีกอย่างว่า มหาปุโรหิตแห่งอามุน

* ประกาศกแห่งอามุนขั้นที่สองที่คาร์นัก () เรียกอีกอย่างว่า ปุโรหิตแห่งอามุนขั้นที่สอง

* ประกาศกแห่งอามุนขั้นที่สามที่คาร์นัก (ḥm nṯr ḫmtnw n jmn khemet-nu) เรียกอีกอย่างว่า ปุโรหิตแห่งอามุนขั้นที่สาม

* ประกาศกแห่งอามุนขั้นที่สี่ที่คาร์นัก () เรียกอีกอย่างว่า ปุโรหิตแห่งอามุนขั้นที่สี่

อำนาจของนักบวชแห่งอามุนได้ถูกลดทอนลงชั่วคราวในช่วงสมัยอามาร์นา ซึ่งมีการบันทึกเกี่ยวกับมหาปุโรหิตนามว่า มายา ในปีที่ช่วง 4 แห่งการครองราชย์ของฟาโรห์อาเคนอาเตน ฟาโรห์อาเคนอาเตนทรงได้ลบพระนามของเทพอามุนออกจากอนุสรณ์สถานในรัชสมัยของพระองค์เฉกเช่นเดียวกับชื่อของเทพเจ้าพระองค์อื่น ๆ แต่หลังจากการเสด็จสวรรคตของพระองค์ ลัทธิของเทพอามุนได้รับการฟื้นฟูขึ้นใหม่อย่างโดดเด่นท่ามกลางหมู่ลัทธิต่างๆ ในอียิปต์โดยยุวกษัตริย์นามว่า ฟาโรห์ทุตอังค์อามุน ซึ่งทรงได้ฟื้นฟูลัทธิของเทพอามุนกลับสู่จุดเดิมที่เคยรุ่งเรืองในอดีต

มหาปุโรหิตแห่งอามุนที่ธีบส์ได้รับการแต่งตั้งจากฟาโรห์ จึงไม่ใช่เรื่องแปลกที่ตำแหน่งดังกล่าวจะถูกแต่งตั้งขึ้นโดยบุคคลสำคัญ ซึ่งให้ดำรงตำแหน่งเพิ่มเติมในส่วนการปกครองของฟาโรห์ มหาปุโรหิตหลายคนในรัชสมัยของฟาโรห์รามเสสที่ 2 ก็ดำรงตำแหน่งราชมนตรีในเวลาเดียวกันเช่นกัน

ในช่วงปลายของสมัยราชอาณาจักรใหม่ สถานะของนักบวชแห่งอามุนในช่วงสมัยราชราชวงศ์ที่ยี่สิบนั้นเป็นช่วงเวลาการดำรงตำแหน่งของราเมสเซสนัคต์เป็นส่วนใหญ่ และในที่สุดอเมนโฮเทป ผู้ซึ่งเป็นบุตรชายก็สืบต่อตำแหน่งจากบิดาและพบว่าได้เกิดความขัดแย้งกับอุปราชแห่งคุชนามว่า พิเนเฮซิ ซึ่งยกกองทัพขึ้นเหนือและปิดล้อมเมืองธีบส์ หลังจากช่วงเวลาดังกล่าวแม่ทัพนามว่า เฮอร์อิฮอร์ และ พิอังค์ ได้เข้ามาตำแหน่งมหาปุโรหิต
left|thumb|เฮฮร์อิฮอร์
เมื่อเฮอร์อิฮอร์ได้รับแต่งตั้งเป็นมหาปุโรหิตแห่งอามุนในปี 1080 ปีก่อนคริสตกาล ในปีที่ 19 แห่งการครองราชย์ของฟาโรห์รามเสสที่ 11 สถานะของนักบวชแห่งอามุนก็มีอำนาจเหนือทางระบบเศรษฐกิจของอียิปต์ นักบวชแห่งอามุนเป็นเจ้าของที่ดินกัลปนาวิหารจำนวนสองในสามของอียิปต์ และกองเรือจำนวนร้อยละ 90 รวมทั้งทรัพยากรอื่นๆ อีกมากมาย ด้วยเหตุนี้ จึงมีอำนาจเทียบเท่ากับฟาโรห์ และมหาปุโรหิตแห่งอามุนมีอำนาจและอิทธิพลจนสามารถตั้งตนเป็นผู้ปกครองแห่งอียิปต์บนตั้งแต่ 1080 ถึงราว 943 ปีก่อนคริสตกาล หลังจากนั้นอิทธิพลของมหาปุโรหิตแห่งอามุนก็ลดลง อย่างไรก็ตาม เหล่ามหาปุโรหิตแห่งอามุนไม่ถือว่าเป็นราชวงศ์ที่ปกครองด้วยพระราชสิทธิพิเศษของฟาโรห์ และหลังจากช่วงเวลาดังกล่าว อิทธิพลของนักบวชแห่งอามุนก็ลดลง พระราชโอรสพระองค์หนึ่งของมหาปุโรหิตนามว่า พิเนดจ์เอมที่ 1 ซึ่งได้ทรงขึ้นครองพระราชบัลลังก์และปกครองอียิปต์เป็นเวลาเกือบครึ่งศตวรรษในฐานะฟาโรห์ซูเซนเนสที่ 1 ส่วนในขณะที่มหาปุโรหิตแห่งธีบส์นามว่า ซูเซนเนสที่ 3 ก็จะขึ้นครองพระราชบัลลังก์ในฐานะฟาโรห์ซูเซนเนสที่ 2 ซึ่งทรงเป็นผู้ปกครองพระองค์สุดท้ายของราชวงศ์ที่ยี่สิบเอ็ดแห่งอียิปต์

## อ้างอิง


หมวดหมู่:ฟาโรห์
กล้องโทรทรรศน์สุริยะสวีเดน

**กล้องโทรทรรศน์สุริยะสวีเดน** () หรือ **กล้องโทรทรรศน์สุริยะ 1 เมตรสวีเดน** (Swedish 1-m Solar Telescope, SST) เป็นกล้องโทรทรรศน์ขนาด 1 เมตร ตั้งอยู่ที่หอดูดาวโรเกเดโลสมูชาโชสในเกาะลาปัลมา แคว้นกานาเรียส ของสเปน บริหารงานโดย สมาคมฟิสิกส์สุริยะของสถาบันวิทยาศาสตร์หลวงสวีเดน ส่วนประกอบหลักคือกล้องโทรทรรศน์หักเหแสง ซึ่งมีขนาดใหญ่เป็นอันดับ 2 ของโลก

กล้องโทรทรรศน์นี้เป็นกล้องโทรทรรศน์สุญญากาศ หมายความว่าส่วนท่อถูกทำให้เป็นสุญญากาศเพื่อป้องกันการรบกวนจากอากาศภายในเพื่อไม่ให้ภาพเสีย นี่เป็นปัญหาเฉพาะของกล้องโทรทรรศน์สุริยะ เนื่องจากความร้อนจากแสงที่รวบรวมไว้ส่งผลต่อการผ่านของก๊าซและทำให้ภาพเสียหาย ตั้งแต่ปี 2005 เป็นต้นมา กล้องได้เปิดใช้งาน ระบบอะแดปทิฟออปติก ทำให้ได้ภาพที่ดีที่สุดเมื่อเทียบกับกล้องโทรทรรศน์สุริยะทั้งหมด which was upgraded to an 85-electrode monomorph deformable mirror from CILAS

กล้องนี้ได้มาแทนกล้องโทรทรรศน์สุริยะสุญญากาศสวีเดนอันเก่าขนาด 47.5 ซม. ซึ่งได้ปลดประจำการเมื่อวันที่ 28 สิงหาคม 2000

## อ้างอิง

หมวดหมู่:กล้องโทรทรรศน์สุริยะ
หมวดหมู่:หอดูดาวในแคว้นกานาเรียส
หมวดหมู่:Coordinates on Wikidata
กล้องโทรทรรศน์ไอแซก นิวตัน

**กล้องโทรทรรศน์ไอแซก นิวตัน** (Isaac Newton Telescope, ตัวย่อ: INT) เป็น กล้องโทรทรรศน์เชิงแสง ขนาด 2.54 เมตร ดำเนินการโดยกลุ่มกล้องโทรทรรศน์ไอแซก นิวตัน ตั้งอยู่ที่ หอดูดาวโรเกเดโลสมูชาโชส เกาะลาปัลมา แคว้นกานาเรียส ของประเทศสเปน

เดิมทีกล้องโทรทรรศน์นี้ตั้งอยู่ที่ปราสาทในซัสเซกซ์ ซึ่งเป็นของหอดูดาวหลวงเกรนิช ทำพิธีเปิดไปในปี 1967 โดยสมเด็จพระราชินีนาถเอลิซาเบธที่ 2 แห่งสหราชอาณาจักร แต่สภาพอากาศในซัสเซกซ์ไม่ดีนัก ในปี 1979 กล้องโทรทรรศน์จึงถูกส่งย้ายไปยังเกาะลาปัลมา และเปิดแสงแรกในปี 1984

## อ้างอิง

หมวดหมู่:หอดูดาวในแคว้นกานาเรียส
หมวดหมู่:กล้องโทรทรรศน์เชิงแสง
หอดูดาวโรเกเดโลสมูชาโชส

**หอดูดาวโรเกเดโลสมูชาโชส** (, ORM) เป็นหอดูดาวที่ตั้งอยู่เกาะลาปัลมา ในแคว้นกานาเรียสของประเทศสเปน หอดูดาวนี้บริหารจัดการโดยสถาบันวิจัยฟิสิกส์ดาราศาสตร์กานาเรียสในเกาะเตเนริเฟ และเป็นส่วนหนึ่งของหอดูดาวเหนือยุโรป

ค่าความมองเห็นในพื้นที่นี้เป็นรองเพียงหอดูดาวเมานาเคอาบนเกาะฮาวาย สำหรับในซีกโลกเหนือ เหมาะสำหรับการสังเกตการณ์ทางดาราศาสตร์ด้วยแสงที่มองเห็นได้และอินฟราเรด มีเครื่องมือทางดาราศาสตร์ที่ทันสมัยที่สุดจำนวนมากในซีกโลกเหนือ ตัวอย่างเช่น กล้องโทรทรรศน์สุริยะสวีเดนที่ใช้ระบบอะแดปทิฟออปติก สามารถให้ภาพดวงอาทิตย์ที่มีความละเอียดสูงสุดและ กล้องโทรทรรศน์ขนาดใหญ่กานาเรียสขนาด 10.4 เมตร ซึ่งเป็นกล้องโทรทรรศน์แบบเดี่ยวที่ใหญ่ที่สุดในโลก เริ่มใช้งานตั้งแต่ปี 2009

## ประวัติศาสตร์
เกาะลาปาลเริ่มมีการตั้งกล้องโทรทรรศน์ตั้งแต่ปี 1979 โดยเริ่มจากกล้องโทรทรรศน์ไอแซก นิวตันของหอดูดาวกรีนิช โดยย้ายจากที่ตั้งเดิมที่อยู่ในซัสเซกซ์ของอังกฤษ กระบวนการย้ายนี้ค่อนข้างยาก ทำให้เป็นที่รู้กันว่าการสร้างกล้องโทรทรรศน์ใหม่นั้นค่าใช้จ่ายถูกกว่าการย้ายที่ตั้ง

หอดูดาวนี้ก่อตั้งขึ้นครั้งแรกในเมืองซันตากรุซเดลาปัลมา โดยแรกเริ่มมี สเปน สวีเดน เดนมาร์ก และ สหราชอาณาจักร ต่อมามี เยอรมนี อิตาลี นอร์เวย์ เนเธอร์แลนด์ ฟินแลนด์ ไอซ์แลนด์ และ สหรัฐอเมริกา เข้าร่วมแผนนี้ด้วย

วันที่เปิดอย่างเป็นทางการของหอดูดาวแห่งนี้คือวันที่ 29 มิถุนายน 1985 โดยราชวงศ์สเปนและประมุขแห่งรัฐ 6 แห่งในยุโรป ทั้งยังได้ตั้งค่าลานจอดเฮลิคอปเตอร์เจ็ดแห่งสำหรับการใช้งานวีไอพี

ไฟไหม้บนไหล่เขาในปี 1997 ได้ทำลายกล้องโทรทรรศน์รังสีแกมมาไป 1 ตัว แต่ไฟไหม้อีกครั้งในเดือนกันยายน 2005 ไม่ได้สร้างความเสียหายให้กับตัวอาคารหรือกล้องโทรทรรศน์

## อ้างอิง

หมวดหมู่:หอดูดาวในแคว้นกานาเรียส
ฟาโรห์เวเนก

**เวเนก** (หรือ **ยูเนก**) หรือที่เรียกว่า **เวเนก-เนบติ** เป็นพระนามครองราชย์ของฟาโรห์ในสมัยราชวงศ์ตอนต้น ซึ่งทรงปกครองในช่วงราชวงศ์ที่สองแห่งอียิปต์ ถึงแม้ว่าตำแหน่งตามลำดับเวลาของพระองค์จะชัดเจนแล้วสำหรับนักไอยคุปต์วิทยา แต่ก็ยังไม่มีความชัดเจนที่ว่าฟาโรห์เวเนกทรงปกครองเป็นระยะเวลานานแค่ไหน และยังคลุมเครือว่าทรงเป็นกษัตริย์ฮอรัสที่สามารถระบุตัวตนทางโบราณคดีใดที่สอดคล้องกับพระองค์เลย

## รัชสมัย
ไม่ค่อยทราบเกี่ยวกับรัชสมัยของฟาโรห์เวเนก แต่ปรากฏคำจารึกบนภาชนะที่กล่าวถึงพระนามของพระองค์ที่บอกเล่าเกี่ยวกับเหตุการณ์ของพิธี เช่น "การยกเสาของเทพฮอรัส" พิธีการดังกล่าวนี้ได้ถูกกล่าวบ่อยครั้งบนภาชนะจากรัชสมัยของฟาโรห์นิเนทเจอร์ ซึ่งทำให้ตำแหน่งตามลำดับเวลาของฟาโรห์เวเนกใกล้เคียงกับของฟาโรห์นิเนทเจอร์มาก

ไม่ทราบช่วงระยะเวลาแห่งการปกครองของพระองค์ แต่ถ้าหากพระองค์ทรงเป็นฟาโรห์พระองค์เดียวกันกับฟาโรห์วัดจ์เอนเอสที่ทรงครองราชย์ (ตามที่ปรากฏในบันทึกพระนามแห่งตูริน) เป็นระยะเวลา 54 ปี และถ้าหากพระองค์ทรงเป็นฟาโรห์พระองค์เดียวกันกับฟาโรห์ "ทลาส" ที่กล่าวถึงโดยนักประวัติศาสตร์นามว่า แมนิโธ พระองค์จะทรงปกครองเป็นระยะเวลา 17 ปี แต่นักไอยคุปต์วิทยาสมัยใหม่ก็ยังตั้งข้อสงสัยเกี่ยวกับข้อมูลทั้งสองและประเมินว่าเป็นการตีความที่ผิดหรือเกินจริง หากฟาโรห์เวเนกทรงเป็นผู้ปกครองที่ไม่ได้เป็นฟาโรห์พระองค์เดียวกันกับพระองค์ใดเลยจริงๆ ดังที่ริชาร์ด ไวลล์และปีเตอร์ คาพลอนีได้เชื่อว่า พระองค์อาจจะปกครองเป็นระยะเวลาเวลา 12 ปี ทั้งนี้ขึ้นอยู่กับการตีความจากศิลาจารึกไคโรขึ้นใหม่

อีกข้อเสนอหนึ่งที่เสนอว่า ราชอาณาจักรอียิปต์ซึ่งครั้งหนึ่งเคยเป็นปึกแผ่นได้ถูกแบ่งออกหลังจากการเสด็จสวรรคตของฟาโรห์นิเนทเจอร์ออกเป็นสองส่วน ดังนั้น ในช่วงระยะเวลาหนึ่งหลังจากการสวรรคตของฟาโรห์เวเนก ฟาโรห์สองพระองค์ที่ทรงปกครองอียิปต์พร้อมกันนั้นในช่วงเวลาดังกล่าวก็จะสื่อว่าฟาโรห์เวเนกทรงเป็นผู้ปกครองอิสระ สมมติฐานดังกล่าวนี้ขึ้นอยู่กับการค้นพบว่าบันทึกพระนามทั้งของไทนิสและเมมฟิสในช่วงสมัยรามเสสได้กล่าวถึงพระนาม "วัดจ์เอนเอส" และ "เซเนดจ์" ในฐานะผู้สืบทอดตำแหน่งต่อจากฟาโรห์นิเนทเจอร์ ตัวอย่างเช่น บันทึกพระนามแห่งอไบดอสได้กล่าวถึงฟาโรห์เพียงหกพระองค์ในช่วงราชวงศ์ที่สอง ในขณะที่บันทึกพระนามอื่นๆ ทั้งหมดได้บันทึกพระนามของฟาโรห์จำนวนถึงเก้าพระนาม ดังนั้น ฟาโรห์เวเนก อาจจะทรงเป็นฟาโรห์พระองค์สุดท้ายที่ปกครองอียิปต์ทั้งหมดก่อนที่พระราชบัลลังงก์จะถูกแบ่งออก (และอำนาจควบคุมอียิปต์) ให้กับฟาโรห์พระองค์อื่น แต่ยังไม่แน่ชัดว่าฟาโรห์พระองค์อื่นนั้นคือฟาโรห์พระองค์ใด ผู้สืบทอดพระราชบัลลังก์ต่อจากพระองค์อาจจะเป็นฟาโรห์เซเนดจ์ แต่ถึงกระนั้นก็ยังมีความไม่แน่นอนในช่วงเวลาที่คลุมเครือของราชวงศ์ที่สองแห่งอียิปต์

## อ้างอิง


หมวดหมู่:ฟาโรห์ยุคราชวงศ์ที่สอง
ฟาโรห์เซธ-เพอร์อิบเซน

**เซธ-เพอร์อิบเซน** (หรือที่รู้จักในพระนาม **อัช-เพอร์อิบเซน**, **เพอร์อิบเซน** และ **เพอร์อับเซน**) เป็นพระนามของผู้ปกครองในช่วงสมัยราชวงศ์ตอนต้น (ฟาโรห์) ซึ่งทรงปกครองในช่วงราชวงศ์ที่สองแห่งอียิปต์ (ประมาณ 2890 – ประมาณ 2686 ปีก่อนคริสตกาล) ยังไม่ทราบเกี่ยวกับลำดับเหตุการณ์ของพระองค์ในราชวงศ์ และเป็นที่ถกเถียงกันว่าฟาโรห์พระองค์ใดจะทรงขึ้นปกครองทั้งก่อนและหลังรัชสมัยพระองค์ นอกจากนี้ ยังไม่ทราบระยะเวลาแห่งการครองราชย์ของพระองค์เช่นกัน

พระนามของฟาโรห์เพอร์อิบเซนนั้นเป็นพระนามที่ไม่ค่อยนิยมและแปลกในช่วงเวลาดังกล่าว เพราะเนื่องจากพระองค์ทรงพระนามที่ไม่เกี่ยวข้องกับเทพฮอรัสเป็นที่เป็นเทพอุปถัมภ์ของพระองค์ แต่เป็นเทพเซธแทน ซึ่งขัดกับประเพณีของอียิปต์ที่ฟาโรห์ทรงเลือกเทพฮอรัสที่มีรูปร่างเป็นเหยี่ยวเป็นเทพเจ้าผู้อุปถัมภ์

หลุมฝังพระบรมศพของฟาโรห์เพอร์อิบเซน ถูกค้นพบในปี ค.ศ. 1898 ที่อไบดอส ซึ่งหลงเหลืออยู่ในสภาพที่ดีและแสดงให้เห็นร่องรอยของการบูรณะที่ดำเนินการในช่วงราชวงศ์ต่อมา

## อ้างอิง


หมวดหมู่:ฟาโรห์ยุคราชวงศ์ที่สอง
ฟาโรห์เซเคมอิบ-เพอร์เอนมาอัต

**เซเคมอิบ-เพอร์เอนมา'อัต** (หรือ **เซเคมอิบ**) เป็นพระนามฮอรัสของฟาโรห์แห่งอียิปต์โบราณในสมัยราชวงศ์ตอนต้นที่ทรงปกครองในช่วงราชวงศ์ที่สอง พระองค์อาจจะเป็นผู้ปกครองก่อนหน้า ผู้สืบทอดพระราชบัลลังก์ต่อ หรือผู้สำเร็จราชการร่วมของฟาโรห์เซธ-เพอร์อิบเซน พระองค์ทรงปรากฏอยู่ในบันทึกทางโบราณคดีร่วมสมัยอย่างดี แต่พระองค์กลับไม่ปรากฏในเอกสารในช่วงหลังจากนั้นเลย ไม่ทราบระยะเวลาที่แน่นอนในรัชสมัยของพระองค์และยังไม่พบสถานที่ฝังพระบรมศพของพระองค์เช่นกัน

## ที่มาของพระนาม
พระนามของฟาโรห์เซเคมอิบเป็นที่ทราบจากรอยประทับตราและจากจารึกบนภาชนะที่ทำจากหินอลาบาสเตอร์และหินเบรกเซีย โดยพบที่ทางเข้าสุสานของฟาโรห์เพอร์อิบเซนที่อไบดอส ในห้องชุดใต้ดินใต้พีระมิดขั้นบันไดของฟาโรห์ดโจเซอร์ (ราชวงศ์ที่สาม) ที่ซักกอเราะฮ์ และที่พื้นที่ขุดค้นแห่งหนึ่งที่เอลิแฟนไทน์

พระนามเซเรคของฟาโรห์เซเคมอิบนั้นมีความไม่ปกติทั่วไป เพราะเป็นพระนามแรกในประวัติศาสตร์อียิปต์ที่ขยายด้วยพระนามฉายา นอกจากพระนามจริง *เซเคม-อิบ* แล้ว ยังมีรอยประทับตราหลายดวงและจารึกภาชนะหิน ซึ่งแสดงพระนามฉายาว่า *เพอร์เอนมา'อัต* ภายในเซเรค ฟาโรหเซเคมอิบทรงใช้พระนามทั้งสองรูปแบบ พระนามฮอรัสเดี่ยวและพระนามคู่ในเวลาเดียวกัน นักอียิปต์วิทยา เช่น เฮอร์แมน เท เวลเดอ และ ว็อล์ฟกัง เฮ็ลท์ค คิดว่าพระนามคู่ของฟาโรห์เซเคมอิบได้ถูกนำมาใช้เมื่ออาราจักรอียิปต์ถูกแบ่งออกเป็นสองอาณาจักรอิสระ และดูเหมือนว่าพระองค์จะทรงพยายามเน้นย้ำถึงสถานการณ์ทางการเมืองที่สงบสุขที่เกิดขึ้นในอียิปต์ในขณะนั้น รูปแบบที่เพิ่มขึ้นของพระนามคู่ดังกล่าวได้ถูกสร้างขึ้นและใช้โดยผู้สืบทอดพระราชบัลลังก์ของพระองค์นามว่า ฟาโรห์คาเซคเอมวี ซึ่งฟาโรห์พระองค์นี้ยังใช้พระนามซ้ำและยังทรงตั้งเทพฮอรัสและเทพเซธไว้ด้วยกัน โดยเป็นเทพอุปถัมภ์บนเซเรคของพระองค์ ฟาโรห์คาเซคเอมวีทรงพยายามแสดงถือความสันติภาพและการสัมพันธ์ระหว่างอียิปต์บนและอียิปต์ล่างด้วยเซเรคที่ไม่ธรรมดาของพระองค์เช่นกัน

## รัชสมัย
ดูเหมือนจะปรากฏหลักฐานทางโบราณคดีที่ว่า ฟาโรห์เซเคมอิบจะทรงปกครองเฉพาะในอียิปต์บนเท่านั้น อาณาจักรของพระองค์จะขยายลงมาจากออมบอสไปจนถึงเกาะเอลิแฟนไทน์ ซึ่งเป็นศูนย์การปกครองใหม่ที่เรียกว่า "บ้านขาวแห่งคลังสมบัติ" ซึ่งสถานปนาขึ้นในรัชสมัยของพระองค์ และยังคงเป็นประเด็นถกเถียงของนักไอยคุปต์วิทยาและนักประวัติศาสตร์ว่าเหตุใดจึงมีการตัดสินใจแยกอาณ่าจักรเมื่อใดและเหตุใด

## สถานที่ฝังพระบรมศพ
ไม่ทราบตำแหน่งของหลุมฝังพระบรมศพของฟาโรห์เซเคมอิบ แต่ถ้าหากพระองค์ทรงเป็นฟาโรห์พระองค์เดียวกันกับฟาโรห์เพอร์อิบเซน พระองค์จะถูกฝังใน***สุสาน พี*** ที่อไบดอส หรือมิฉะนั้น สถานที่ฝังพระบรมศพของพระองค์อาจจะอยู่ที่ซักกอเราะฮ์

## อ้างอิง


หมวดหมู่:ฟาโรห์ยุคราชวงศ์ที่สอง
พริตตี้ การ์เดี้ยน เซเลอร์ มูน คอสมอส เดอะ มูฟวี่

***พริตตี้ การ์เดี้ยน เซเลอร์ มูน คอสมอส เดอะ มูฟวี่*** () เป็นภาพยนตร์อนิเมะญี่ปุ่นทวิภาคแนวโลดโผนในปี พ.ศ. 2566 สร้างจากภาค*สตาส์*ของซีรีส์มังงะ*[[เซเลอร์มูน]]*โดยนาโอโกะ ทาเกอูจิ เป็นภาคต่อโดยตรงของ*[[พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่]]*  (พ.ศ. 2564) และยังมีฐานะเป็น "ฤดูกาลที่ห้าและฤดูกาลสุดท้าย" ของซีรีส์อนิเมะ*[[เซเลอร์มูน คริสตัล]]* ภาพยนตร์ทวิภาคกำกับโดยโทโมยะ ทากาฮาชิ เขียนบทโดยคาซูยูกิ ฟูเดซาซุ นาโอโกะ ทาเกอูจิทำหน้าที่หัวหน้าผู้ดูแล ร่วมผลิตโดยโทเอแอนิเมชันและสตูดิโอดีน ภาพยนตร์ทวิภาคมีกำหนดฉายในประเทศญี่ปุ่นในเดือนมิถุนายน พ.ศ. 2566 โดยภาคแรกฉายในวันที่ 9 และภาคสองฉายในวันที่ 30  

เน็ตฟลิกซ์ได้รับลิขสิทธิ์การสตรีมภาพยนตร์ทั้งสองภาค และเผยแพร่เมื่อวันที่ 22 สิงหาคม พ.ศ. 2567 ทางบริการสตรีมมิง

## เนื้อเรื่อง
หลังจากเอาชนะราชินีเนเฮเรเนียได้สำเร็จ สึคิโนะ อุซางิและผองเพื่อนจึงได้กลับมาใช้ชีวิตตามปกติ จนกระทั่งวันหนึ่งที่จิบะ มาโมรุ จะต้องบินไปเรียนต่อที่สหรัฐอเมริกา อุซางิไปส่งมาโมรุที่สนามบิน มาโมรุได้ให้แหวนหมั้นกับอุซางิและกล่าวคำมั่นสัญญาเรื่องความรักซึ่งกันและกัน แต่แล้วจู่ ๆ มาโมรุก็เสียชีวิตลงต่อหน้าอุซางิด้วยฝีมือของใครบางคน รวมไปถึงการมาเยือนของศัตรูกลุ่มใหม่ชาโดว์กาแล็กติก้าที่นำโดยเซเลอร์กาแล็กเซียและการปรากฏตัวของเซเลอร์สตาร์ไลต์ทำให้อุซางิไม่แน่ใจว่าเซเลอร์สตาร์ไลต์เป็นมิตรหรือศัตรูกันแน่ ในอีกด้านหนึ่งเซเลอร์กาแล็กเซียได้ส่งลูกสมุนมาชิงเซเลอร์คริสตัลจากเหล่าอัศวินเซเลอร์ ทำให้พรรคพวกของอุซางิเริ่มทยอยจากไปทีละคน ภายใต้สถานการณ์อันสิ้นหวัง อุซางิยอมเผชิญหน้ากับเซเลอร์กาแล็กเซียในศึกสุดท้าย เพื่อหวังว่าเธอจะได้พบกับคนที่เธอรักอีกครั้งหนึ่ง

## รายชื่อเพลงประกอบ
* **สึกิโนะฮานะ** (月の花) ขับร้องโดยดาโอโกะ
* **มาเกไน** (負けない)
* **Moonlight Densetsu**
* **Theme Song Collection**

## รายชื่อนักพากย์
*สึคิโนะ อุซางิ / อิเทอร์นัลเซเลอร์มูน โคโตโนะ มิตสึอิชิ
*อุซางิน้อย / อิเทอร์นัลเซเลอร์มูนน้อย มิซาโตะ ฟูกูเอ็น
*จิบะ มาโมรุ / หน้ากากทักซิโด เค็นจิ โนจิมะ
*มิซุโนะ อามิ / อิเทอร์นัลเซเลอร์เมอร์คิวรี ฮิซาโกะ คาเนโมโตะ
*ฮิโนะ เร / อิเทอร์นัลเซเลอร์มาร์ส รินะ ซาโต
*คิโนะ มาโกโตะ / อิเทอร์นัลเซเลอร์จูปิเตอร์ อามิ โคชิมิซึ
*ไอโนะ มินาโกะ / อิเทอร์นัลเซเลอร์วีนัส ชิซูกะ อิโต
*เทนโอ ฮารุกะ / อิเทอร์นัลเซเลอร์ยูเรนัส จุงโกะ มินางาวะ
*ไคโอ มิจิรุ / อิเทอร์นัลเซเลอร์เนปจูน ซายากะ โอฮาระ
*เมโอ เซ็ตสึนะ / อิเทอร์นัลเซเลอร์พลูโต ไอ มาเอดะ
*โทโมเอะ โฮตารุ / อิเทอร์นัลเซเลอร์แซเทิร์น ยูกิโยะ ฟูจิอิ
*เซยะ โค / เซเลอร์สตาร์ไฟเตอร์  มารินะ อิโนอูเอะ
*ไทกิ โค / เซเลอร์สตาร์เมกเกอร์  ฮายามิ ซาโอริ
*ยาเต็ง โค / เซเลอร์สตาร์ฮีลเลอร์ ซากูระ อายาเนะ
*องค์หญิงคากีว / เซเลอร์คากีว  มิซูกิ นานะ
*ชิบิจิบิ / เซเลอร์ชิบิจิบิ โคโตโนะ มิตสึอิชิ
*เซเลอร์คอสมอส เคโกะ คิตางาวะ
*เคออส / เซเลอร์เคออส มิตสึกิ ไซงะ
*เซเลอร์กาแล็กเซีย เมงูมิ ฮายาชิบาระ
*เซเลอร์ไอเอินเมาส์ เซนะ โคอิซูมิ
*เซเลอร์อะลูมินัมไซเรน อายูมุ มูราเซะ
*เซเลอร์เลดโครว์ โยโกะ ฮิกาซะ
*เซเลอร์ทินเนียงโกะ มาริยะ ไอซุ
*เซเลอร์เฮฟวีเมทัลปาปียง ฮารูกะ คูโด
*เซเลอร์ลีที ชิโอริ มิกามิ
*เซเลอร์นิมอซินี คานาเอะ อิโต
*เซเลอร์ไค ฟูมิ มิซูชาวะ
*เซเลอร์ฟาย ยูกะ โคมัตสึ

## อ้างอิง

## แหล่งข้อมูลอื่น
*  
* 
* 

หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์อนิเมะที่ออกฉายในปี พ.ศ. 2566
หมวดหมู่:ภาพยนตร์เซเลอร์มูน
หมวดหมู่:สตูดิโอดีน
สโมสรฟุตบอลทอตนัมฮอตสเปอร์ในฤดูกาล 1949–50

**ฤดูกาล 1949–50** ทอตนัมฮอตสเปอร์คว้าแชมป์ดิวิชัน 2 และได้เลื่อนชั้นกลับสู่ดิวิชัน 1 สเปอร์ผ่านเข้ารอบ 5 เอฟเอคัพ ก่อนจะถูกเอฟเวอร์ตันเขี่ยตกรอบที่กูดิสันพาร์ก

นี่เป็นฤดูกาลแรกของอาเธอร์ โรว์หลังจากได้รับการแต่งตั้งเป็นผู้จัดการทีมทอตนัม เขาใช้ระบบ push-and-run ซึ่งประสบความสำเร็จอย่างมากด้วยการไม่แพ้ใคร 23 นัดติดต่อกัน

## อ้างอิง

หมวดหมู่:ฤดูกาลของสโมสรฟุตบอลทอตนัมฮอตสเปอร์
ฟาโรห์เนเฟอร์คาโซคาร์

**เนเฟอร์คาโซคาร์** (ภาษาอียิปต์โบราณ **''เนเฟอร์-คา-[[เซเคอร์]]** Nefer-Ka-Seker'' ซึ่งแปลว่า "ดวงจิตวิญญาณอันงดงามแห่งเทพโซคาร์" หรือ "ดวงจิตวิญญาณอันสมบูรณ์แบบแห่งเทพโซคาร์") เป็นกษัตริย์แห่งอียิปต์โบราณ (ฟาโรห์) ที่อาจจะทรงปกครองอียิปต์ในช่วงราชวงศ์ที่สอง ไม่ค่อยทราบข้อมูลเกี่ยวกับพระองค์ เนื่องจากไม่พบบันทึกร่วมสมัย แต่พระนามของพระองค์ถูกพบในแหล่งข้อมูลในภายหลังรัชสมัยของพระองค์

## ที่มาของชื่อ
พระนามเนเฟอร์คาโซคาร์ปรากฏในบันทึกพระนามแห่งซักกอเราะฮ์จากสุสานนักบวชชั้นสูง ทจูเนรอย ซึ่งพระองค์ได้รับการบันทึกว่าครองราชย์ต่อจากฟาโนห์เนเฟอร์คาเรที่ 1 และก่อนหน้าฟาโรห์ฮูดเจฟาที่ 1 ในคาร์ทูชที่ 9

พระองค์ยังปรากฏในบันทึกพระนามแห่งตูรินในฐานะผู้ดำรงตำแหน่งถัดจากฟาโรห์เนเฟอร์คาเรที่ 1 และก่อนหน้าฟาโรห์ฮูดเจฟาที่ 1 คาร์ทูชพระองค์อยู่ในแนวที่ 3 แถว 1 บันทึกพระนามแห่งตูรินระบุรัชสมัยของพระองค์ที่ 8 ปี 3 เดือน

## รัชสมัย
ข้อมูลที่ทราบเกี่ยวกับรัชสมัยของฟาโรห์เนเฟอร์คาโซคาร์น้อยมาก นักไอยคุปต์วิทยา เช่น ไอ. อี. เอส. เอ็ดเวิร์ดส์ และวอลเตอร์ ไบรอัน เอเมอรี คิดว่าฟาโรห์เนเฟอร์คาโซคาร์ทรงปกครองเฉพาะในบริเวณอียิปต์ล่าง เนื่องจากพระนามของพระองค์ปรากฏในบันทึกพระนามแห่งซักกอเราะฮ์ แต่พระนามได้สูญหายไปจากบันทึกพระนามแห่งอไบดอส ในขณะที่บันทึกพระนามแห่งซักกอเราะฮ์ได้เกี่ยวข้องกับบริเวณเมมฟิส และเชื่อกันว่าฟาโรห์เนเฟอร์คาโซคาร์ทรงปกครองอียิปต์ล่างในช่วงเวลาเดียวกับที่ฟาโรห์ อาทิ เพอร์อิบเซน และเซเคมอิบ-เพอร์เอนมาอัต ซึ่งทรงปกครองอียิปต์บน ข้อสันนิษฐานดังกล่าวคงสอดคล้องกับทัศนะของนักไอยคุปต์วิทยาจำนวนหนึ่งที่สมัยนั้นอียิปต์ถูกแบ่งออกเป็นสองส่วน ทฤษฎีของอาณาจักรที่ถูกแบ่งแยกตั้งแต่สิ้นสุดรัชสมัยของฟาโณห์นิเนทเจอร์นั้นได้อิงจากการศึกษาพระนามของกษัตริย์เพอร์อิบเซน ซึ่งมีพระนามเชื่อมโยงกับเทพเซธแห่งออมบอส เพื่อแสดงให้เห็นว่าพระองค์ทรงมาจากเมืองออมบอส และปกครองพื้นที่ที่รวมถึงออมบอสด้วย ซึ่งฟาโรห์เพอร์อิบเซนเองได้รับการบันทึกไว้พร้อมกันในวัสตุโบราณที่พบในบริเวณไธนิส แต่ไม่พบออกเอกสารใดที่เกี่ยวพระองค์ในเมมฟิส กรณีดังกล่าวของพระองค์จึงสอดคล้องกับกรณีที่ฟาโรห์เนเฟอร์คาโซคาร์ทรงปกครองเฉพาะอียิปต์ล่าง ผู้ปกครองก่อนหน้าของพระองค์ คือ ฟาโรห์เซเนดจ์และฟาโรห์เนเฟอร์คาราที่ 1 และผู้สืบทอดพระราชบัลลังก์ของพระองค์ คือ ฟาโรห์ฮูดเจฟาที่ 1

## อ้างอิง

หมวดหมู่:ฟาโรห์ยุคราชวงศ์ที่สอง
ความโปร่งใส

**ความโปร่งใส** อาจหมายถึง
*ความโปร่งใส (ฟิสิกส์) - ความสามารถในการให้แสงส่องผ่านได้
*ความโปร่งใส (การเมือง) - ความตรวจสอบได้ในเรื่องความสุจริต
จ๊กยี่

**จ๊กยี่** (เสียชีวิตระหว่าง ค.ศ. 196-199) หรือชื่อในภาษาจีนกลางว่า **ชฺวี อี้** () เป็นขุนพลใต้บังคับบัญชาของขุนศึกอ้วนเสี้ยวในช่วงปลายยุคราชวงศ์ฮั่นตะวันออกของจีน

## ประวัติ
จ๊กยี่เป็นชาวมณฑลเลียงจิ๋ว มีความเชี่ยวชาญกลยุทธ์ทางการทหารของชนเผ่าซฺยงหนูและชนเผ่าเกี๋ยง เดิมจ๊กยี่รับราชการกับฮันฮก ในช่วงเวลานั้นอ้วนเสี้ยวกำลังขยายอิทธิพลในหมู่ชนชั้นสูงของกองทัพราชวงศ์ฮั่น ฮันฮกรู้สึกอิจฉาอ้วนเสี้ยวอย่างมากจึงลดเสบียงของกองทัพอ้วนเสี้ยวลง เรื่องนี้ทำให้จ๊กยี่ก่อกบฏและเอาชนะกองกำลังที่ฮันฮกส่งมาได้ ในเวลาเดียวกันจ๊กยี่ได้เข้ารับใช้อ้วนเสี้ยว

ในยุทธการที่เจี้ยเฉียวจ๊กยี่ได้รับตำแหน่งระดับสูงในการบัญชาการกองทัพกลาง ในระหว่างการศึก จ๊กยี่สังหารยำก๋ง (嚴綱 *เหยียน กาง*) และชิงสินศึกเข้าทัพอ้วนเสี้ยวได้เป็นอันมาก แต่ในช่วงเวลาเดียวกันนี้ก็เป็นจุดจบของจ๊กยี่เช่นกัน กล่าวกันว่าจ๊กยี่มีความยโสโอหัง จึงถูกอ้วนเสี้ยวกำจัดในที่สุด

การศึกครั้งสุดท้ายที่มีการบันทึกไว้ที่จ๊กยี่มีส่วนร่วมเกิดขึ้นในปี ค.ศง 195 ซึ่งเป็นศึกที่จ๊กยี่เอาชนะกองซุนจ้านได้ที่เป้าชิว (鲍丘) และสังหารทหารของกองซุนจ้านได้มากกว่า 20,000 นาย หลังจากความพ่ายแพ้ครั้งนี้กองซุนจ้านก็ถอยไปตั้งมั่นที่อึ้จิง (易京) และเสริมความแข็งแกร่งให้กับป้อมปราการ ทำให้จ๊กยี่ไม่สามารถตีอี้จิงได้แตกเป็นเวลามากกว่าหนึ่งปี กระทั่งเสบียงในกองทัพของจ๊กยี่หมดลง ทหารจำนวนหลายพันนายหิวโหย กองซุนจ้านฉวยโอกาสนี้โต้กลับจนได้รับชัยชนะครั้งใหญ่

## ในนิยาย ''สามก๊ก''
ในนวนิยายอิงประวัติศาสตร์ในศตวรรษที่ 14 เรื่อง *[[สามก๊ก]]* จ๊กยี่ถูกจูล่งสังหารในยุทธการที่เจี้ยเฉียว ระหว่างการรบตอบโต้โดยกองทัพของกองซุนจ้าน ตามประวัติศาสตร์จริงไม่ทราบแน่ชัดว่าจูล่งเคยพบกับจ๊กยี่หรือไม่ เนื่องจากไม่ทราบแน่ชัดว่าจูล่งเข้าร่วมกับกองซุนจ้านก่อนหรือหลังยุทธการที่เจี้ยเฉียว ความสำคัญของจ๊กยี่ในประวัติศาสตร์ถูกลดทอนในนิยายเพื่อเพิ่มความสำคัญให้กับตัวละครอื่น ๆ

## ดูเพิ่ม

* รายชื่อบุคคลในสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลที่ยังไม่ทราบปีที่เสียชีวิต
หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
โบเน็งไก

***โบเน็งไก*** ()  เป็นงานเลี้ยงดื่มสุราของญี่ปุ่นที่จัดขึ้นในช่วงปลายปี และโดยทั่วไปจะจัดขึ้นในหมู่เพื่อนร่วมงานหรือเพื่อนฝูง จุดประสงค์ของงานเลี้ยงตรงตามชื่อคือเพื่อลืมความทุกข์ยากและปัญหาในปีที่ผ่านมา และมองไปยังปีใหม่อย่างมีความหวัง ซึ่งโดยปกติแล้วจะเกิดจากการดื่มแอลกอฮอล์ในปริมาณมาก *โบเน็งไก*ไม่ได้จัดขึ้นในวันใดวันหนึ่งโดยเฉพาะ แต่โดยปกติแล้วจะจัดขึ้นภายในเดือนธันวาคม

*โบเน็งไก*จัดขึ้นโดยกลุ่มของเพื่อนหรือเพื่อนร่วมงาน หรือได้รับการสนับสนุนจากบริษัทหรือสำนักงานธุรกิจสำหรับพนักงาน *โบเน็งไก*ไม่ได้เป็นส่วนหนึ่งของการเฉลิมฉลองตรุษญี่ปุ่นซึ่งกินเวลาถึงวันที่ 3 มกราคม แต่เป็นวิธีส่งท้ายปีด้วยการเฉลิมฉลองเป็นกลุ่ม ประเพณีนี้เริ่มขึ้นในศตวรรษที่ 15 ในช่วงสมัยมูโรมาจิเพื่อเป็นการแสดงความขอบคุณ ในเวลานั้นงานเลี้ยงนี้เรียกว่า*โนไก* (, "ชุมนุมความสำเร็จอันยิ่งใหญ่") ในศตวรรษที่ 18 งานเลี้ยงกลายเป็นที่รู้จักในชื่อ*โบเน็งไก*หรืองานเลี้ยงสิ้นปี

*โบเน็งไก* ถือกันว่าว่าเป็นเวลาสำหรับ*บูเรโก* () หรือการปล่อยผมสยายและไม่ถือกันเกี่ยวกับความสัมพันธ์อย่างเป็นทางการระหว่างเจ้านาย/ลูกจ้างหรือการแบ่งชั้นยศและอายุ

เมื่อองค์กรธุรกิจตัดสินใจที่จะมี*โบเน็งไก* จะคำนึงถึงหลายสิ่งหลายอย่างก่อนที่จะวางแผนจัดงานเลี้ยง ข้อกังวลบางประการคือพนักงานและผู้บริหารที่เข้าร่วมงานเลี้ยงต้องมีจำนวนพอสมควรและต้องพยายามจำกัดค่าใช้จ่ายทั่วไปไม่เกิน 5,000 เยนต่อคน ทั้งนี้เพื่อให้ครอบคลุมค่าใช้จ่ายของงานเลี้ยงและเพื่อที่พนักงานจะได้เข้าร่วมงานเลี้ยงที่ไม่แพงจนเกินไป บริษัทบางแห่งออกค่าใช้จ่ายทั้งหมดของงานเลี้ยงและในบางครั้งอาจเลือกที่จะไม่จัดงานเลี้ยงที่ร้าน*[[อิซากายะ]]* (ร้านอาหารและเครื่องดื่มที่มักใช้เป็นที่จัดงาน*โบเน็งไก*) และจัดงานเลี้ยงในสถานที่ธุรกิจแทนเพื่อให้ประหยัดค่าใช้จ่ายได้มาก

## ประวัติ
ตั้งแต่ช่วงปลายศตวรรษที่ 16 งานเลี้ยงสังสรรค์ถูกจัดขึ้นโดยมีจุดประสงค์คล้ายกับงาน*โบเน็งไก*ในยุคปัจจุบัน ในวันที่ 30 ธันวาคม กลุ่มขุนนางซามูไรจะรวมตัวกันเพื่อทำสิ่งที่เรียกว่า "การลืมประจำปี" ประกอบด้วยกิจกรรมของชนชั้นสูงทั่วไป เช่น การเขียนและท่องบทกวี และตามด้วยงานเลี้ยงขนาดใหญ่ งานเลี้ยงเช่นนี้ไม่ใช่เรื่องสามัญในหมู่ประชาชนทั่วไปของญี่ปุ่น จนกระทั่งมีการยกเลิกระบอบการปกครองแบบศักดินาในปลายศตวรรษที่ 19 ในช่วงเวลาเดียวกัน เรื่องราวที่เขียนโดยนักเขียนชาวญี่ปุ่น สึโบอูจิ โชโย ชื่อ *โบเน็งไก* (忘年会) ได้รับการตีพิมพ์ในหนังสือพิมพ์ บรรยายถึงงานเลี้ยงรูปแบบนี้ ซึ่งประกอบด้วยการพูดคุยอย่างอึกทึกครึกโครม การดื่มอย่างมากมาย และเกอิชาผู้ให้ความบันเทิง  ในญี่ปุ่นยุคหลังสงคราม "ระบบการจ้างงานตลอดชีพ" ที่จัดตั้งขึ้นโดยบริษัทบางแห่งได้รวมเอากิจกรรมที่บริษัทจัดขึ้นจำนวนมาก โดยงานหนึ่งมักจะเป็นงาน*โบเน็งไก*สิ้นปีในเดือนธันวาคม

## ดูเพิ่ม

* ตรุษญี่ปุ่น งานชุมนุมปีใหม่ในเดือนมกราคม

## อ้างอิง

หมวดหมู่:วัฒนธรรมการดื่มแอลกอฮอล์
หมวดหมู่:งานสังสรรค์
หมวดหมู่:เทศกาลญี่ปุ่น
ฟล็องเบ

right|thumb| บาบานัสฟอสเตอร์ปรุงด้วยการฟล็องเบ
[right|thumb| [นกกระทาย่างที่ฟล็องเบด้วยคอนญัก]]
**ฟล็องเบ** (, ) เป็นขั้นตอนการทำอาหารที่เติมแอลกอฮอล์ลงในกระทะร้อนเพื่อสร้างเปลวไฟ คำว่า *ฟล็องเบ* () มีความหมายว่า "ถูกจุดให้ลุกเป็นไฟ" ในภาษาฝรั่งเศส

การฟล็องเบมักจะเกี่ยวข้องกับการนำเสนออาหารข้างโต๊ะของอาหารที่มีสุราเป็นส่วนผสมให้ติดไฟ (เช่น บานานัสฟอสเตอร์หรือเชอร์รีสจูบิลี) เมื่อแอลกอฮอล์ถูกจุดไฟและส่งผลให้เกิดเปลวไฟสีน้ำเงินจาง ๆ การฟล็องเบยังเป็นขั้นตอนหนึ่งในการทำกอโกแว็งและอาหารหรือซอสอื่น ๆ โดยใช้สุราก่อนที่จะนำมาเสิร์ฟที่โต๊ะ การฟล็องเบเป็นการเผาให้แอลกอฮอล์ระเหยออกไปบางส่วน จึงลดปริมาณแอลกอฮอล์ของอาหารลงในขณะที่ยังคงรสชาติของสุราไว้

## กระบวนการ
คอนญัก รัม หรือสุราที่มีกลิ่นรสอื่น ๆ ที่มีแอลกอฮอล์ประมาณร้อยละ 40 (80 พรูฟสหรัฐ) ถือว่าเหมาะสมที่จะใช้ในการฟล็องเบ ไวน์และเบียร์มีแอลกอฮอล์น้อยเกินไปและจะไม่ลุกเป็นไฟ สุราที่มีแอลกอฮอล์สูง เช่น บาคาร์ดี้ 151 หรือเอเวอร์เคลียร์ เป็นสารไวไฟสูงและถือว่าอันตรายเกินไปสำหรับคนครัวมืออาชีพ บางครั้งยังใช้ผงอบเชยไม่เพียงเพื่อกลิ่นรสเท่านั้นแต่เพื่อการแสดงด้วย เนื่องจากผงเครื่องเทศชนิดนี้จะติดไฟเมื่อเติมเข้าไป

ต้องอุ่นเครื่องดื่มแอลกอฮอล์ก่อนจุดไฟ เนื่องจากอุณหภูมิเครื่องดื่มยังคงอยู่ต่ำกว่าจุดวาบไฟที่อุณหภูมิห้อง และยังไม่มีไอระเหยของแอลกอฮอล์เพียงพอที่จะจุดไฟติด ความดันไอจะเพิ่มขึ้นจากการทำให้ของเหลวร้อนขึ้น ปล่อยไอออกมามากพอที่จะติดไฟจากไม้ขีดไฟ

## อ้างอิง

## แหล่งข้อมูลอื่น

หมวดหมู่:คำและวลีภาษาฝรั่งเศส
หมวดหมู่:สิ่งประดิษฐ์ของฝรั่งเศส
หมวดหมู่:คำศัพท์เกี่ยวกับการทำอาหาร
หมวดหมู่:เทคนิคการทำอาหาร
ฟาโรห์วัดจ์เนส

**วัดจ์เนส** (ภาษาอียิปต์โบราณ ***Wadj-nes*** ซึ่งแปลว่า "ลิ้นสด") หรือที่รู้จักในพระนาม **วัดจ์ลาส**, **โอโกทลาส** และ**ทลาส** เป็นฟาโรห์แห่งอียิปต์โบราณในสมัยราชวงศ์ตอนต้น ซึ่งอาจจะทรงปกครองในช่วงราชวงศ์ที่สอง เนื่องจากรูปแบบพระนาม "วัดจ์เนส" ไม่ได้เป็นพระนามของฟาโรห์ในช่วงเวลาดังกล่าว แต่มักจะปรากฏในบันทึกพระนามที่บันทึกขึ้นในช่วงรามเสส ในปัจจุบัน นักไอยคุปต์วิทยาได้พยายามเชื่อมโยง ฟาโรห์วัดจ์เนสกับกษัตริย์ฮอรัสในช่วงเวลาต้นยุคราชวงศ์

## รัชสมัย
left|thumb|164x164px|จารึกด้วยหมึกสีดำบนหินอะลาบลาสเตอร์เป็นคำว่า "เวอร์-มา'อา วัดจ์เนส"
หลักฐานที่เกี่ยวกับรัชสมัยของฟาโรห์วัดจ์เนสปรากฏเพียงไม่กี่ชิ้นทำให้ทราบเกี่ยวกับรัชสมัยของพระองค์น้อยมาก ส่วนในบันทึกพระนามแห่งตูรินได้บันทึกว่าพระองค์ทรงครองราชย์เป็นระยะเวลา 54 ปี ในขณะที่แมนิโธได้บันทึกว่าพระองค์ทรงปกครองเป็นเวลา 17 ปี นักไอยคุปต์วิทยาได้ประเมินหลักฐานทั้งสองชิ้นว่าเป็นการตีความที่ผิดโดยอาลักษณ์ในช่วงสมัยรามเสส หรือเป็นการพูดเกินจริง หากฟาโรห์วัดจ์เนสทรงเป็นผู้ปกครองอิสระ (ตามที่ริชาร์ด ไวลล์และพีเตอร์ คาพลอนีเชื่อ) จะเห็นได้ชัดว่าพระองค์ทรงเป็นคนสุดท้ายที่ปกครองดินแดนที่เป็นเอกภาพ เนื่องจากพระนามของพระองค์ปรากฏอยู่ในพงศาวดารของราชวงศ์จากเมมฟิสและไทนิส จึงเป็นที่ยอมรับกันอย่างกว้างขวางในนักไอยคุปต์วิทยาว่าผู้สืบทอดพระราชบัลลังก์ต่อจากฟาโรห์นิเนทเจอร์ได้ปกครองอียิปต์ที่ถูกแบ่ง ซึ่งปรากฏว่ามีฟาโรห์สองพระองค์ทรงขึ้นมาปกครองในเวลาเดียวกัน ทฤษฎีนี้มีพื้นฐานมาจาก *[[เซเรค|พระนามเซเรค]]* ที่ผิดปกติของฟาโรห์พระนามว่า เพอร์อิบเซน ซึ่งเป็นผู้สืบทอดพระราชบัลลังก์ต่อจากฟาโรหห์นิเนทเจอร์ และวางสัญลักษณ์ของเทพเซธไว้เหนือพระนามเซเรคของพระองค์ เนื่องจากเทพเซธมีต้นกำเนิดจากเมืองออมบอส ดังนั้น ฟาโรห์เพอร์อิบเซนก็น่าจะมาเมืองออมบอสเช่นกัน และแน่นอนว่าพระองค์ทรงปกครองเฉพาะในอียิปต์บนเท่านั้น พระนามของพระองค์ได้หายไปจากบันทึกพระนามแห่งเมมฟิสของในสมัยรามเสส เนื่องจากบันทึกพระนามดังกล่าวได้ถูกเขียนขึ้นโดยนักบวชชาวเมมฟิส และนักบวชเหล่านั้นไม่ยอมรับผู้ปกครองที่ไม่ใช่ผู้ปกครองแห่งเมมฟิสที่เป็นผู้ปกครองในอดีตที่ถูกต้อง

## อ้างอิง


หมวดหมู่:ฟาโรห์ยุคราชวงศ์ที่สอง
มินต์จูเลป

**มินต์จูเลป** () เป็นเครื่องดื่มผสมแอลกอฮอล์หรือค็อกเทลที่มีส่วนประกอบหลัก ได้แก่ วิสกีเบอร์เบิน น้ำตาล น้ำ น้ำแข็งบดและมินต์สด มินต์จูเลปมีที่มาจากตอนใต้ของสหรัฐและเป็นเครื่องดื่มตามธรรมเนียมของการแข่งม้าเคนทักกีเดอร์บี

มินต์จูเลปดั้งเดิมมีส่วนประกอบ 4 อย่าง ได้แก่ ใบมินต์ วิสกีเบอร์เบิน น้ำเชื่อมธรรมดาและน้ำแข็งบด โดยทางใต้ของสหรัฐและเคนทักกีนิยมใช้สเปียร์มินต์ การเตรียมมินต์จูเลปที่ถูกต้องยังคงเป็นที่ถกเถียงเนื่องจากบาร์เทนเดอร์แต่ละคนเตรียมต่างกัน มินต์จูเลปจัดอยู่ในกลุ่มเครื่องดื่มที่เรียกว่า "สแมช" เช่นเดียวกับโมฮิโต ซึ่งมินต์หรือส่วนประกอบอื่นจะถูกบดหรือตำเพื่อให้น้ำและน้ำมันหอมระเหยออกมาเสริมรสชาติให้เครื่องดื่ม มินต์จูเลปดั้งเดิมเสิร์ฟในแก้วพิวเตอร์หรือแก้วเงินและจับถือที่ก้นหรือขอบแก้วเพื่อรักษาความเย็น ปัจจุบันมินต์จูเลปส่วนใหญ่เสิร์ฟในแก้วโอลด์แฟชัน แก้วคอลลินส์หรือแก้วไฮบอลพร้อมหลอด

คำว่า "จูเลป" หมายความทั่วไปถึงเครื่องดื่มรสหวานโดยเฉพาะยาน้ำเชื่อม คำนี้มาจากคำว่า "julepe" ในภาษาสเปนซึ่งรับมาจากคำว่า golâb (گلاب) ในภาษาเปอร์เซียที่หมายถึงน้ำดอกไม้เทศ มินต์จูเลปมีต้นกำเนิดในตอนใต้ของสหรัฐประมาณคริสต์ศตวรรษที่ 18 มีการกล่าวถึงมินต์จูเลปแรกสุดในปี ค.ศ. 1770 และในบทละครเสียดสี *The Candidates* และ *A Short Poem on Hunting* ของรอเบิร์ต มันฟอร์ดที่ 3 นอกจากนี้ยังมีหลักฐานของมินต์จูเลปในใบสั่งยาที่ปรากฏใน *เมดิคัลคอมมูนิเคชันส์* (*Medical communications*) ค.ศ. 1784 ว่า "อาการเจ็บป่วยที่กระเพาะอาหาร มีอาการขย้อนบ่อยและกลืนลำบาก แพทย์จึงจ่ายยาก่ออาเจียน ยาระบายและมินต์จูเลป"

ทาเวิร์นในรัฐเวอร์จิเนียหลายแห่งเริ่มมีโรงน้ำแข็งสำหรับทำค็อกเทลเย็นในคริสต์ทศวรรษ 1780 มีการกล่าวถึง "จูเลปเย็น" ครั้งแรกในโฆษณาวิกวัมการ์เดนส์ในเมืองนอร์ฟอล์กเมื่อวันที่ 4 พฤษภาคม ค.ศ. 1807 ขณะที่ในรัฐนิวยอร์กช่วงคริสต์ทศวรรษ 1830 มีจูเลปที่เสิร์ฟพร้อมน้ำแข็งบดขนาดเล็กเรียกว่า hailstone julep หรือ hailstorm julep บางครั้งจูเลปใช้ยินแทนเบอร์เบิน นอกจากนี้ในหนังสือ *Bar-Tenders Guide: How to Mix Drinks or The Bon-Vivant's Companion* ฉบับค.ศ. 1862 ของเจอร์รี ทอมัสระบุสูตรจูเลปที่ใช้แอลกอฮอล์ต่างกัน 5 สูตร ได้แก่ กอญัก บรั่นดี ยิน วิสกี้และไวน์โมแซล

มินต์จูเลปเป็นเครื่องดื่มตามธรรมเนียมของการแข่งม้าเคนทักกีเดอร์บีที่เมืองลุยส์วิลล์ รัฐเคนทักกี ธรรมเนียมนี้เกิดขึ้นในปี ค.ศ. 1938 โดยได้รับการส่งเสริมจากสนามแข่งม้าเชอร์ชิลดาวส์ที่จัดการแข่งขัน เดิมสูตรมินต์จูเลปที่นี่ใช้เอิร์ลีไทมส์ซึ่งเป็นวิสกี จนกระทั่งในปี ค.ศ. 2015 มีการเปลี่ยนมาใช้โอลด์ฟอเรสเตอร์ที่เป็นเบอร์เบินแทน

## อ้างอิง

หมวดหมู่:เครื่องดื่ม
หมวดหมู่:ค็อกเทล
หมวดหมู่:อาหารทางใต้ของสหรัฐ
หมวดหมู่:อาหารเคนทักกี
เพียร์สัน โฟเด

**เพียร์สัน เดน โฟเด** (; เกิด 6 พฤศจิกายน ค.ศ. 1991) เป็นนักแสดงชาวอเมริกัน บุคคลทางอินเทอร์เน็ต และ นายแบบ เขามีชื่อเสียงจากบทบาทบรูคส์ในดิสนีย์แชนแนลเรื่อง *[[Jessie (2011 TV series)|เจสซี]]* และรับบท อีไล ในภาพยนตร์โรแมนติกคอมเมดี้เรื่อง  *[[Naomi and Ely's No Kiss List]]* ปี ค.ศ. 2015 โฟเดได้แสดงเป็น Thomas Forrester ในซีรีส์ดรามาของซีบีเอสเรื่อ่ง *[[The Bold and the Beautiful]]* รวมถึงปรากฏตัวในเรื่อง *[[Tacoma FD]]*, *[[Dynasty (2017 TV series)|ไดนาสตี]]* และ *[[The Real Bros of Simi Valley]]* ก่อนหน้านี้โฟเดเคยแสดงเป็นนักบิน CW เรื่อง "Glamorous"

## ผลงานการแสดง

### ภาพยนตร์

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวอเมริกัน
หมวดหมู่:บุคคลที่เกิดในปี พ.ศ. 2534
กีฬาสกีภูเขาในโอลิมปิกฤดูหนาว

**กีฬาสกีภูเขาในโอลิมปิกฤดูหนาว** จะจัดแข่งขันขึ้นเป็นครั้งแรกในโอลิมปิกฤดูหนาว 2026 จะมีการแข่งขันชิงเหรียญ 3 รายการ ได้แก่ สปรินท์ชายและหญิงและผลัดผสม มีการเสนอรายการเพิ่มเติมอีก 2 รายการ สำหรับบุคคลชายและหญิง แต่ไม่ได้รับการอนุมัติสำหรับโปรแกรมสุดท้าย

thumb|รูปสัญลักษณ์โอลิมปิกสกีภูเขา

ก่อนที่จะเป็นส่วนหนึ่งในการแข่งขันกีฬาโอลิมปิก กีฬาสกีภูเขาได้จัดแข่งขันขึ้นที่โอลิมปิกเยาวชนฤดูหนาว 2020

## อ้างอิง

## แหล่งข้อมูลอื่น

ส
กระจก (แก้ความกำกวม)

**กระจก** อาจหมายถึง
* กระจก - ในความหมายทั่วไปโดยรวม
* กระจกเงา - กระจกที่เอาไว้ใช้สะท้อนแสง
* กระจกใส - แก้วที่เป็นแผ่นโปร่งใสให้แสงผ่านได้
* กระจกฝ้า - กระจกที่ขุ่นมัว
* กระจกสี - กระจกใสหรือกระจกฝ้าที่เติมแต่งสีสันสวยงาม
* แก้ว - มีความหมายใกล้เคียงกับกระจกและมักสร้างความสับสนในการเรียก

## ดูเพิ่ม
* แก้ว (แก้ความกำกวม)
กระจกใส

[thumb| อาคารที่ใช้ผนังเป็นกระจกใสที่[พิพิธภัณฑ์สถาปัตยกรรมเอโดะโตเกียว]]
**กระจกใส** เป็นแก้วที่ถูกทำเป็นแผ่นเรียบ ใช้เพื่อเป็นวัสดุโปร่งใสสำหรับเป็นผนังกั้นในการสร้างสิ่งก่อสร้าง เช่นเป็นหน้าต่าง ข้อดีของการใช้กระจกใสคือสามารถมองทะลุไปเห็นฝั่งตรงข้ามได้ หน้าต่างกระจกใสสามารถใช้มองเพื่อเพลิดเพลินกับทิวทัศน์ภายนอกโดยอยู่ภายในห้องอุ่น ๆ ได้ การใช้กระจกใสเป็นส่วนผนังสิ่งก่อสร้างจะทำให้สามารถรับแสงจากดวงอาทิตย์ซึ่งสามารถใช้แทนแสงสว่างได้

## วิธีการผลิต
ในปัจจุบัน กระจกใสส่วนใหญ่ผลิตโดยกระบวนการพิลคิงตัน (Pilkington process) เทคโนโลยีนี้พัฒนาขึ้นในช่วงกลางศตวรรษที่ 20 ทำให้สามารถผลิตกระจกแผ่นขนาดใหญ่ได้อย่างต่อเนื่อง และนับเป็นหนึ่งในสิ่งประดิษฐ์ที่ยิ่งใหญ่ที่สุดของศตวรรษที่ 20

ในกระบวนการพิลคิงตัน ทำโดยการเทแก้วหลอมเหลวลงบนดีบุกหลอมเหลว จะทำให้เกิดพื้นผิวที่เรียบทั้งด้านบนและด้านล่าง เนื่องจากดีบุกมีความถ่วงจำเพาะสูงกว่าแก้วและไม่ผสมกับแก้ว จึงเกิดแผ่นแก้วที่แบนมากบนดีบุก ด้วยวิธีนี้ สามารถผลิตแผ่นกระจกที่มีความหนาประมาณ 1 มม. ถึง 22 มม.

กระจกใสส่วนใหญ่เป็นกระจกประเภทที่เรียกว่า แก้วโซดาไลม์ มีส่วนประกอบโดยประมาณคือ SiO2:Na2O:CaO = 75:15:10 (mol%) โดยใช้ควอตซ์ โซเดียมคาร์บอเนต และปูนขาว เป็นวัตถุดิบ อัตราส่วนองค์ประกอบนี้เกือบจะเหมือนกับอัตราส่วนองค์ประกอบที่ก่อตัวเป็นเปลือกโลก ดังนั้นจึงอาจถือได้ว่าแทบไม่สิ้นเปลืองทรัพยากรสำหรับวัสดุทำกระจกใส อาจเหลือไว้เพียงปัญหาสิ่งแวดล้อมบางส่วนจากการเผาผลาญเชื้อเพลิงระหว่างการผลิต

กระจกใสธรรมดาดูโปร่งใสเมื่อมองจากด้านหน้าโดยตรง แต่เมื่อมองจากมุมเอียง หรือเมื่อมองจากส่วนที่มีความหนา จะปรากฏเป็นสีเขียวอมฟ้าเล็กน้อย ซึ่งเกิดจากไอออนเหล็กที่มีอยู่ในวัสดุ หากไม่ต้องการสีนี้ อาจใช้วัตถุดิบที่บริสุทธิ์มากขึ้น หรือเติมสารให้สีลงไปเพิ่มเติม

ในกรณีของกระจกใสที่ใช้สำหรับทำหน้าต่างของบ้าน ซิลิคอนและออกซิเจนจะถูกยึดเหนี่ยวอย่างแน่นหน้าโดยมีโครงสร้างคล้ายตาข่าย

หมวดหมู่:หน้าต่าง
หมวดหมู่:วัสดุก่อสร้าง
หมวดหมู่:แก้ว
ฟิล นีล

**ฟิลิป จอร์จ นีล** (; เกิด 25 กุมภาพันธ์ ค.ศ. 1951) เป็นอดีตนักฟุตบอลอาชีพชาวอังกฤษที่เล่นให้กับนอร์แทมป์ตันทาวน์, ลิเวอร์พูล และโบลตันวอนเดอเรอส์ในตำแหน่งฟุลแบ็ก เขาเป็นหนึ่งในผู้เล่นอังกฤษที่ประสบความสำเร็จสูงสุดตลอดกาล คว้าแชมป์ดิวิชัน 1 7 สมัย, แชมป์ลีกคัพ 4 สมัย, เอฟเอแชริตีชีลด์ 5 สมัย, ยูโรเปียนคัพ 4 สมัย, ยูฟ่าคัพ 1 สมัย และยูโรเปียนซูเปอร์คัพ 1 สมัย ตลอด 11 ปีที่ลิเวอร์พูล ต่อมาเขากลับมาที่โบลตันวอนเดอเรอส์ในฐานะผู้จัดการทีม และพาพวกเขาคว้าแชมป์ฟุตบอลลีกโทรฟี ก่อนจะย้ายไปคุมทีมคอเวนทรีซิตี คาร์ดิฟฟ์ซิตี และแมนเชสเตอร์ซิตี เป็นทีมสุดท้ายในฐานะรักษาการผู้จัดการทีม

นีลเล่นให้กับทีมชาติอังกฤษมาอย่างยาวนานตั้งแต่ปี ค.ศ. 1976 โดยลงเล่นให้ทีมชาติอังกฤษ 50 นัด และยังได้ลงเล่นในฟุตบอลโลก 1982 ก่อนจะเลิกเล่นทีมชาติในปี ค.ศ. 1983 เขาไปเป็นผู้ช่วยผู้จัดการทีมชาติอังกฤษภายใต้การคุมทีมของเกรแฮม เทย์เลอร์

ชื่อเล่นของนีลขณะอยู่ที่ลิเวอร์พูลคือซิโก้ ซึ่งหมายถึงตัวทำเกมชาวบราซิล และเป็นการชมเชยนีลผู้ขึ้นชื่อในเรื่องการทำประตูสำคัญในประวัติศาสตร์ของสโมสร

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากเทศมณฑลนอร์แทมป์ตันเชอร์
หมวดหมู่:กองหลังฟุตบอล
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลนอร์แทมป์ตันทาวน์
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 1980
หมวดหมู่:ผู้เล่นในฟุตบอลโลก 1982
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลแมนเชสเตอร์ซิตี
กรีฑาชิงแชมป์โลก 2023

**กรีฑาชิงแชมป์โลก 2023** (; ) เป็นการแข่งขันกรีฑาชิงแชมป์โลกครั้งที่ 19 มีกำหนดจะจัดขึ้นตั้งแต่วันที่ 19 สิงหาคมถึง 27 สิงหาคม ค.ศ. 2023 ที่ศูนย์กรีฑาแห่งชาติ ในบูดาเปสต์ ประเทศฮังการี

ก่อนหน้านี้เมืองบูดาเปสต์เคยแสดงความสนใจที่จะเป็นเจ้าภาพจัดการแข่งขันชิงแชมป์โลก 2007 แต่ได้ถอนตัวออกไปและในที่สุดก็จัดขึ้นที่โอซากะ

## เกณฑ์การคัดเลือก
กรีฑาโลกประกาศว่านักกีฬาจะผ่านการคัดเลือกตามอันดับกรีฑาโลก ไวลด์การ์ด (แชมป์โลกคนปัจจุบันหรือผู้ชนะ ไดมอนลีก 2022) หรือผ่านเกณฑ์การคัดเลือก

## อ้างอิง

## แหล่งข้อมูลอื่น

หมวดหมู่:กรีฑาชิงแชมป์โลก
หมวดหมู่:การแข่งขันกีฬาในประเทศฮังการี
ประเทศไทยในกรีฑาชิงแชมป์โลก 2022

**[[ประเทศไทย]]** เข้าร่วมแข่งขันในรายการ**[[กรีฑาชิงแชมป์โลก 2022]]** ที่ ยูจีน ประเทศสหรัฐ ระหว่างวันที่ 15 ถึง 24 กรกฎาคม ค.ศ. 2022

## ผลการแข่งขัน
ประเทศไทยส่งนักกีฬาเข้าแข่งขัน 1 คน

### ชาย
;รายการลู่และถนน

## อ้างอิง

## แหล่งข้อมูลอื่น
*Oregon22｜WCH 22｜World Athletics

หมวดหมู่:กีฬาไทยในปี พ.ศ. 2565
หมวดหมู่:ชาติในกรีฑาชิงแชมป์โลก 2022
หมวดหมู่:ประเทศไทยในกรีฑาชิงแชมป์โลก
แอร์ซูอีเย

**แอร์ซูอีเย** () เป็นนครและเมืองหลักของเทศมณฑลแอร์ซูอีเย จังหวัดเคร์มอน ประเทศอิหร่าน จากสำมะโน พ.ศ. 2549 นครนี้มีประชากร 5,668 คนใน 1,286 ครัวเรือน

## อ้างอิง
กระจกเงาปฐมภูมิ

[thumb|กระจกเงานปฐมภูมิของ[กล้องโทรทรรศน์อวกาศเจมส์ เวบบ์ เป็นแบบประกอบรวม]]
thumb|เปรียบเทียบขนาดของกระจกเงาปฐมภูมิของกล้องโทรทรรศน์ขนาดใหญ่**กระจกเงาปฐมภูมิ** () คือกระจกเงาบานหลักภายในกล้องโทรทรรศน์ที่ทำหน้าที่รวมแสงที่ส่องมาจากวัตถุที่ต้องการสังเกตการณ์โดยตรง ก่อนจะส่งผ่านให้กระจกเงาบานต่อไปคือกระจกเงาทุติยภูมิ

สำหรับกล้องโทรทรรศน์สะท้อนแสงในอดีตส่วนใหญ่นั้น กระจกเงาปฐมภูมิทำจากกระจกเงาขนาดใหญ่เพียงชิ้นเดียวที่ทำเป็นทรงโค้งงอและเคลือบด้วยชั้นสะท้อนแสง แต่เมื่อขนาดของกล้องโทรทรรศน์เพิ่มขึ้น ขนาดของกระจกเงาปฐมภูมิจะกลายเป็นข้อจำกัดที่สำคัญที่สุด เนื่องจากกระจกเงาต้องรับน้ำหนักของตัวเองและต้องไม่ปล่อยให้มีการบิดเบี้ยวหรือผิดรูปภายใต้แรงโน้มถ่วง

สำหรับกล้องโทรทรรศน์ที่มีขนาดใหญ่หลายแห่ง กระจกเงาแบบประกอบรวม ซึ่งทำโดยการนำกระจกเงาแผ่นเล็ก ๆ หลายแผ่นมาประกอบกันได้ถูกนำมาใช้เป็นกระจกเงาปฐมภูมิ เช่นกล้องโทรทรรศน์ขนาดใหญ่กานาเรียส ขนาด 10.4 ม. ซึ่งประกอบขึ้นจากกระจกเงา 36 ชิ้น รวมถึงกล้องโทรทรรศน์อวกาศอย่างเช่นกล้องโทรทรรศน์อวกาศเจมส์ เวบบ์ ขนาด 6.5 ม. ซึ่งประกอบจากกระจกเงา 18 ชิ้น

นอกจากการใช้กระจกเงาแบบประกอบรวมแล้ว อีกวิธีหนึ่งเพื่อแก้ขีดจำกัดขนาดของกระจกเงาปฐมภูมิคือการใช้เทคนิคแอกทิฟออปติก คือใช้กระจกเงาที่บางมาก (หนาเพียงไม่กี่เซนติเมตร) โดยมีตัวกระตุ้นให้ทำงานที่ช่วยต้านแรงโน้มถ่วงเพื่อรักษารูปร่างเชิงแสง ทำให้สามารถใช้กระจกเงาปฐมภูมิแบบบานเดี่ยวที่ขนาดใหญ่ขึ้น เทคนิคนี้ได้รับการนำมาใช้ในกล้องโทรทรรศน์แบบกระจกเงาชิ้นเดียวที่ขนาดใหญ่หลายแห่ง เช่น กล้องโทรทรรศน์ขนาดใหญ่มาก กล้องโทรทรรศน์ซูบารุ กล้องโทรทรรศน์สองตาขนาดใหญ่ และกล้องโทรทรรศน์อื่น ๆ ที่กำลังวางแผนหรือสร้างอยู่

## อ้างอิง

หมวดหมู่:กล้องโทรทรรศน์
หมวดหมู่:กระจกเงา
กระจกเงาทุติยภูมิ

[thumb|กระจกเงาทุติยภูมิของ[กล้องโทรทรรศน์เค็ก]]
**กระจกเงาทุติยภูมิ** () คือกระจกเงาบานที่ 2 ในกล้องโทรทรรศน์สะท้อนแสง ซึ่งใช้เพื่อรวบรวมและโฟกัสแสง โดยทั่วไปแล้วแสงที่รวบรวมโดยกระจกเงาปฐมภูมิจะผ่านไปยังตำแหน่งของกระจกเงาทุติยภูมิก่อนที่จะไปถึงยังจุดโฟกัส กระจกเงาทุติยภูมิจะปรับแสงไปทางด้านข้างในกรณีของกล้องโทรทรรศน์แบบนิวตัน หรือสะท้อนกลับไปในทิศตรงกันข้ามผ่านระนาบโฟกัสและผ่านกระจกเงาหลักในกรณีของกล้องโทรทรรศน์แบบกัสแกร็ง หรือแบบอื่น ๆ

โดยปกติแล้วกระจกเงาทุติยภูมิจะถูกค้ำด้วยฐานยึดรูปตัว X (บางครั้งเรียกว่า "แมงมุม") บนเส้นทางแสงระหว่างแหล่งกำเนิดแสงกับกระจกเงาปฐมภูมิ แต่สิ่งที่สำคัญที่สุดคือกระจกเงาต้องไม่ทำให้เกิดการบิดเบี้ยวของภาพ แต่ละจุดบนกระจกเงาปฐมภูมิจะถูกสร้างเป็นภาพขึ้นโดยแยกอิสระกัน และเมื่อพื้นที่เพิ่มขึ้น ความสว่างของภาพที่แสงอ่อนจะเพิ่มขึ้นได้โดยไม่ต้องเปลี่ยนรูปร่างของภาพ นั่นคือ กระจกเงาทุติยภูมิและตัวรองรับอาจบิดเบี้ยวเล็กน้อยเนื่องจากฟังก์ชันกระจายจุด และการแผ่รังสีจากแหล่งกำเนิดแสงจ้าอาจทำให้เกิดการเลี้ยวเบนเป็นรูปกากบาทซึ่งพบได้ทั่วไปในในการสร้างภาพ

## อ้างอิง

หมวดหมู่:กระจกเงา
ฟาโรห์บา

**บา** หรือที่เรียกว่า **ฮอรัส บา** เป็นพระนามเซเรคของฟาโรห์แห่งอียิปต์โบราณในสมัยราชวงศ์ตอนต้น ซึ่งอาจจะทรงปกครองในช่วงปลายราชวงศ์ที่หนึ่ง หรือปลายช่วงราชวงศ์ที่สอง หรือในช่วงราชวงศ์ที่สาม ไม่ทราบระยะเวลาแห่งการครองราชย์และลำดับตำแหน่งตามช่วงเวลาที่แน่ชัด

## ที่มาของพระนาม
หลักฐานทางโบราณคดีที่ปรากฏพระนามของฟาโรห์ "บา" เพียงชิ้นเดียว คือ ชิ้นส่วนของหินชิสต์เขียว ซึ่งพบในห้องชุดใต้ดินใต้พีระมิดแห่งดโจเซอร์ที่ซักกอเราะฮ์ และหลุมฝังศพมาสตาบา (สมัยราชวงศ์ที่หก) ของขุนนางระดับสูงนามว่า *นิ-อังค์-บา*

## การระบุตัวตน
ไม่ค่อยทราบข้อมูลที่เกี่ยวข้องกับฟาโรห์บาค่อนข้างน้อย แต่ปรากฏหลักฐานทางโบราณคดีเพียงไม่กี่ชิ้นที่ยืนยันว่ามีผู้ปกครองพระองค์ดังกล่าวอยู่จริง แต่ก็ไม่ได้ให้ข้อมูลเกี่ยวกับพระองค์เพิ่มเติม

ในปี ค.ศ.  1899 อเลสซานโดร ริชชี นักวิทยาศาสตร์ ได้ตีพิมพ์ภาพวาดของ*[[เซเรค]]*ที่ปรากฏสัญลักษณ์อักษรอียิปต์โบราณรูปขาเดียว (สัญลักษณ์การ์ดิเนอร์ D58) ซึ่งเป็นอักษรอียิปต์โบราณ ภาพดังกล่าวอยู่ในเล่มที่ 35 ของชุดหนังสือ *Zeitschrift für Ägyptische Sprache und Altertumskunde* ตามที่ริชชีได้ค้นพบพระนามเซเรคในศิลาจารึกที่วาดิ มะกะเรฮ์ คาบสมุทรไซนาย นักไอยคุปต์วิทยาอย่าง ยาโรสลาฟ เชร์นี และมิเชล เบาด์ พบว่าศิลาจารึกที่ริชชีตีพิมพ์ไปนั้นเป็นศิลาจารึกของฟาโรห์ซานัคต์แห่งราชวงศ์ที่สาม โดยที่ริชชีได้แปล ความหมายของสัญลักษณ์ที่ใช้ในพระนามของฟาโรห์ซานัคต์ผิด สัญลักษณ์ดังกล่าวคือสัญลักษณ์ห่วงเชือกตั้งตรง, สัญลักษณ์ซิกแซกที่แทนภาพของน้ำและสัญลักษณืกิ่งไม้ด้านล่าง ซึ่งที่ริชชีมองว่าเป็นสัญลักษณ์ขาเดียว

นักไอยคุปต์วิทยาอย่าง เชร์นี และปีเตอร์ คาพลอนี ได้คิดว่าฟาโรห์บา อาจจะฟาโรห์พระองค์เดียวกนกับฟาโรห์ฮอรัส เบิร์ด ซึ่งปรากฏหลักฐานที่เบาบางเช่นเดียวกัน โดยผู้ปกครองพระองค์นี้ทรงเขียนพระนามของพระองค์ด้วยสัญลักษณ์รูปนกคล้ายห่าน แต่เนื่องจากการตีความสัญลักษณ์รูปนกในข้อสงสัยนั้นยังขาดรายละเอียดทางศิลปะที่เอื้อให้สามารถระบุตัวตนได้ นักไอยคุปต์วิทยาจึงโต้แย้งการอ่านและความหมายของพระนามฮอรัสที่ถูกต้อง เชร์นีและคาพลอนีคิดว่าพระนามของฟาโรห์ทั้งสองพระองค์สามารถถอดความเหมือนกันคือ "บา" ในกรณีนี้คือฟาโรห์ฮอรัส บา และฟาโรห์ฮอรัส เบิร์ด จะเป็นบุคคลในประวัติศาสตร์พระองค์เดียวกัน แต่ข้อสันนิษฐานของเชร์นีและคาพลอนีกลับไม่เป็นที่ยอมรับโดยทั่วไป

ในทางตรงกันข้าม นักไอยคุปต์วิทยาอย่าง นาบิล สเวลิม คิดว่าฟาโรห์ฮอรัส บา ทรงเป็นผู้สืบทอดพระราชบัลลัก์โดยตรงของฟาโรห์นิเนทเจอร์แห่งราชวงศ์ที่ 2 ซึ่งได้ชี้ไปที่รูปแบบของพระนามของฟาโรห์นิเนทเจอร์ในบันทึกพระนามแห่งอไบดอส ซึ่งขึ้นต้นด้วยสัญลักษณ์อักษรอียิปต์โบราณ (รูปแกะตัวผู้; สัญลักษณ์การ์ดิเนอร์ E11) เช่นเดียวกับพระนามเซเรคของฟาโรห์ฮอรัส บา ดังนั้น สเวลิม จึงเชื่อว่าพระนามฮอรัสของฟาโรห์บานั้นเป็นพระนามที่มีส่วนหนึ่งของพระนามประสูติของฟาโรห์นิเนทเจอร์ที่ผิด

ไม่ทราบสถานที่ฝังพระบรมศพของฟาโรห์บา

## อ้างอิง


หมวดหมู่:ฟาโรห์ยุคราชวงศ์ที่สาม
หมวดหมู่:ฟาโรห์ยุคราชวงศ์ที่สอง
ฮอมเกียง

**ฮอมเกียง** หรือชื่อในภาษาจีนกลางว่า **ฟ่าน เฉียง**  () เป็นนายทหารของรัฐจ๊กก๊กในยุคสามก๊กของจีน เดิมเป็นผู้ใต้บังคับบัญชาของเตียวหุยขุนพลของรัฐจ๊กก๊ก ในปี ค.ศ. 221 ฮอมเกียงร่วมมือกับเตียวตัดในการลอบสังหารเตียวหุย จากนั้นแปรพักตร์ไปเข้าด้วยง่อก๊ก แต่ไม่ทราบชะตากรรมในภายหลังของฮอมเกียง

## บันทึกประวัติศาสตร์
บันทึกประวัติศาสตร์บรรยายเหตุการณ์ลอบสังหารเตียวหุยโดยฮอมเกียงและเตียวตัดโดยสังเขป เหตุจูงใจของการลอบสังหารอาจเป็นเพราะทั้งสองคนถูกเตียวหุยลงโทษอย่างรุนแรงเกินกว่าเหตุ ก่อนหน้านี้เล่าปี่มักจะตักเตือนเตียวหุยว่าการลงโทษทหารอย่างรุนแรงจะสร้างปัญหายุ่งยากในภายหลัง แต่เตียวหุยเพิกเฉยต่อคำเตือน 

ในฤดูหนาว เดือน 7 ของศักราชเจี๋ยงบู๋ (章武 *จางอู่*) ปีที่ 1 (ค.ศ. 221)  เล่าปี่นำทัพยกเข้าโจมตีง่อก๊ก เตียวหุยนำกองกำลังของตนออกจากลองจิ๋ว (阆中 *ล่างจง*) เตรียมจะไปยังกังจิว (江州 *เจียงโจฺว*) ก่อนออกเดินทางฮอมเกียงและเตียวตัดผู้ใต้บังคับบัญชาของเตียวหุยได้สังหารเตียวหุยและนำศีรษะของเตียวหุยไปเข้าสวามิภักดิ์ต่อซุนกวน บันทึกทางประวัติศาสตร์ไม่มีการะบุถึงฮอมเกียงและเตียวตัดหลังจากเหตุการณ์นี้

## ในนิยาย''สามก๊ก''
ในนวนิยายอิงประวัติศาสตร์ในศตวรรษที่ 14 เรื่อง*[[สามก๊ก]]*มีเล่าเรื่องที่ฮอมเกียงและเตียวตัดลอบสังหารเตียวหุยอย่างละเอียด แต่ชื่อของฮอมเกียงซึ่งความจริงชื่อตัวเขียนเขียนว่า 彊 (อักษร 彊 เป็นอีกรูปหนึ่งของอักษร 強) ที่อ่านว่า "เฉียง" ในนิยาย*สามก๊ก*เขียนผิดเป็น 疆 ที่อ่านว่า "เจียง"

ตามเนื่องเรื่องในนิยาย*สามก๊ก* หลังกวนอูพ่ายแพ้และหนีไปที่เป๊กเสีย (麥城 *ไม่เฉิง*) แล้วถูกซุนกวนจับประหารชีวิต เตียวหุยต้องการไว้ทุกข์ให้กวนอู จึงสั่งให้ฮอมเกียงและเตียวตัดเตรียมธงขาว เกราะขาว และม้าขาวสำหรับทหารทั้งหมดภายใน 3 วัน ฮอมเกียงและเตียวตัดของผ่อนผันเวลา แต่เตียวหุยไม่อนุญาตทั้งยังสั่งให้นำทั้งสองคนไปโบยทำโทษและคาดโทษว่าจะประหารชีวิตหากเตรียมของไม่เสร็จตามกำหนด ฮอมเกียงและเตียวตัดจึงตัดสินใจจะชิงสังหารเตียวหุยก่อน จึงลอบเข้าไปสังหารเตียวหุยขณะกำลังเมาหลับสนิท ตัดศีรษะเตียวหุยและนำไปเข้าสวามิภักดิ์กับง่อก๊ก ภายหลังเมื่อเล่าปี่ยกทัพบุกง่อก๊ก ซุนกวนต้องการประนีประนอมจึงส่งตัวฮอมเกียงและเตียวตัดไปให้เล่าปี่ เตียวเปาบุตรชายของเตียวหุยจึงสังหารทั้งคู่เสีย

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).

หมวดหมู่:บุคคลจากจ๊กก๊ก
หมวดหมู่:บุคคลจากง่อก๊ก
กรีฑาชิงแชมป์โลก 2025

**กรีฑาชิงแชมป์โลก 2025** () จะเป็นการแข่งขันกรีฑาชิงแชมป์โลกครั้งที่ 20 และมีกำหนดจัดขึ้นระหว่างวันที่ 13 ถึง 21 กันยายน ค.ศ. 2025 ที่โตเกียว ประเทศญี่ปุ่น โดยจะใช้สนามกีฬาแห่งชาติที่สร้างขึ้นใหม่สำหรับโอลิมปิกฤดูร้อน 2020 และพาราลิมปิก

ครั้งนี้เป็นครั้งที่ 3 ที่การแข่งขันชิงแชมป์จะจัดขึ้นในประเทศญี่ปุ่น ต่อจากปี 2007 ใน โอซากะ และ 1991 ในโตเกียวที่สนามกีฬาแห่งชาติเก่า

## อ้างอิง

## แหล่งข้อมูลอื่น
ฟาโรห์นุบเนเฟอร์

**นุบเนเฟอร์** เป็นพระนามประสูติของกษัตริย์ (ฟาโรห์) ที่อาจจะทรงปกครองในช่วงราชวงศ์ที่สองแห่งอียิปต์โบราณ ไม่ทราบระยะเวลาที่แน่นอนในการครองราชย์ของพระองค์และตำแหน่งตามลำดับเวลาของพระองค์ก็ยังไม่ชัดเจน

## ที่มาของพระนาม
พระนาม "นุบเนเฟอร์" ปรากฏอยู่เศษภาชนะหินสีดำสองชิ้นที่พบในห้องชุดใต้ในสุสานของฟาโรห์ดโจเซอร์ (ราชวงศ์ที่สาม) ที่ซักกอเราะฮ์ โดยกล่าวถึงโครงสร้างอาคารที่มีนามว่า "เมนติ-อังค์" ("ชีวิตอาจจะยืนยง") ซึ่งก่อสร้างขึ้นในรัชสมัยของฟาโรห์นิเนทเจอร์ ดังนั้น นักไอยคุปต์วิทยา เช่น ปีเตอร์ คาพลอนี, โจเชม คาห์ล และฟรานเซสโก ทิราดริตติ จึงเชื่อว่ารัชสมัยของฟาโรห์นุบเนเฟอร์ ควรจะเรียงตามลำดับเวลาให้ใกล้เคียงกับรัชสมัยของฟาโรห์นิเนทเจอร์  พระนามของนุบเนเฟอร์ไม่ปรากฏในเอกสารร่วมสมัยหรือเอกสารหลังจากการสวรรคตของพระองค์ใดอีก

## การระบุตัวตน
นักไอยคุปต์วิทยา เช่น แบตทิสคอมเบ กันน์ และไอ. อี. เอส. เอ็ดเวิร์ดส์ เชื่อว่าพระนาม "นุบเนเฟอร์" อาจจะเป็นพระนามประสูติของฟาโรห์ราเนบ แต่ในทางตรงกันข้าม นักไอยคุปต์วิทยาอย่างว็อล์ฟกัง เฮ็ลท์ค และโทบี วิลกินสัน คิดว่า ฟาโรห์นุบเนเฟอร์ ทรงเป็นผู้สืบทอดพระราชบัลลังก์โดยตรงของฟาโรห์นิเนทเจอร์ ส่วนปีเตอร์ คาพลอนี ได้ระบุว่า ฟาโรห์นุบเนเฟอร์ทรงเป็นฟาโรห์ที่ทรงปกครองระหว่างรัชสมัยของฟาโรห์วัดจ์เนสและรัชสมัยของฟาโรห์เซเนดจ์

## อ้างอิง


หมวดหมู่:ฟาโรห์ยุคราชวงศ์ที่สอง
ตำบลเดฮ์แซร์ด

**เดฮ์แซร์ด** () เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 44 หมู่บ้าน จากสำมะโน พ.ศ. 2549 ตำบลนี้มีประชากร 3,527 คนใน 874 ครัวเรือน

## อ้างอิง